ועדת הפנים והגנת הסביבה, כנסת 19, פרוטוקול מספר 329, 2014-07-06 11:30

מירי רגב: לא הבאנו את הפטיש, אבל זו ועדה רשמית.

מירי רגב: תודה לך קודם כל, כבוד ראש העיר, על האירוח של ועדת הפנים והגנת הסביבה בשדרות.

מירי רגב: בדרך כלל ועדת הפנים והגנת הסביבה לא נוהגת להגיע כשיש אירועים מהסוג הזה מיד לשטח, קיבלתי אישור של יושב ראש הכנסת, יולי אדלשטיין, על כך אני גם רוצה להודות לו.

מירי רגב: אני חושבת שהיתרון של הוועדה הזאת, בדיוק כמו שוועדת החוץ והביטחון מגיעה בהיבט הביטחוני לסייע לערים, ועדת הפנים צריכה לתת את כל העזרה האזרחית לערים בשלושה נושאים עיקריים שהוועדה מתעסקת איתם, כל מה שקשור למשטרת ישראל, כל מה שקשור לטיפול בערים, שיפוי נזקים או סיוע לעיר מבחינת משרד הפנים, וכמובן איכות הסביבה, הגנת הסביבה, היבטים של איכות הסביבה והגנת הסביבה, ולכן גם בסיור הזה נמצאים שלושה נציגים בכירים משלושת המשרדים האלה.

מירי רגב: יורם הלוי אמור להגיע, אבל בינתיים נמצאת פה משטרת ישראל והמשרד לביטחון פנים.

מירי רגב: נמצאים פה, ראש העיר, ארבעה חברי כנסת, חבר הכנסת פייגלין, חבר הכנסת דוד צור, חברת הכנסת תמר זנדברג, חברים קבועים בוועדה, נציגי המשרדים השונים ומשום שבאמת נשיא המדינה פרס נמצא פה, אנחנו חשבנו להתחיל עם סיור ורק לאחר מכן להתכנס ולשמוע את הבעיות שיש בעיר, אבל אנחנו ננצל את המפגש הזה איתך ונשנה את הסיור, גם בהתאם לבקשתה של חברת הכנסת תמר זנדברג.

מירי רגב: אנחנו נפתח בשמיעה של ההיבטים שאתה רוצה להעלות אותם, ואני מבקשת גם שראש מועצת מרחבים, ידידי שי חג'ג', שגם אתה תנצל את ההזדמנות הזאת ותעלה סוגיות שאתה חושב שנכון להתייחס אליהן, לאחר מכן כמובן חברי הכנסת יוכלו להתייחס, המשרדים הרלוונטיים ואז נצא לסיור.

מירי רגב: הסיור הזה הוא סיור ועדה רשמי, מתומלל, על כל מאפייניו, בדיוק כמו שבכנסת ישראל אנחנו עורכים את ועדת הפנים, כך שכל האמירות של האנשים וכל ההתייחסויות שלהם, הכול מתומלל, נקלט וכמובן נרשם.

מירי רגב: ראש העיר, בבקשה.

<אלון דוידי: קודם כל שבוע טוב, ברוכים וברוכות הבאות.

<אלון דוידי: מירי, יושבת ראש הוועדה, הייתה פה גם בשבוע שעבר.

<אלון דוידי: אנחנו נמצאים למעשה שבוע וכמה שעות לאחר תחילת המטחים על שדרות ועוטף עזה.

<אלון דוידי: אני חייב לומר שאמנם היו פגיעות קשות בשדרות, אבל אנחנו, כל העוטף, נמצאים במצב הזה כבר למעלה מ-10 שנים.

<אלון דוידי: אני מחלק את ההתייחסות שלי לקטע האזרחי והקטע המדיני ביטחוני.

<אלון דוידי: אני חושב שכולנו, כולל כל מנהיגי העוטף, מדברים על זה שטרור צריך למחוק, לנצח.

<אלון דוידי: מישהו אמר לי באנלוגיה שטרור זה לא מונדיאל, יש לנו תחושה שאנחנו הולכים כאילו ב - - - יש הארכה ועוד הארכה, אנחנו מקווים שלא יהיה מצב של פנדלים, אבל המציאות הזו היא מציאות מורכבת וצריך לפתור אותה, צריך לפתור אותה בחיסול הטרור.

<אלון דוידי: אני אומר את זה דווקא לא על הרקע של הפגיעות בשדרות.

<אלון דוידי: לי היה עצוב מאוד שאנחנו עושים הפסקת אש עם החמאס בשבוע שאנחנו קוברים שלושה נערים שכל החטא שלהם היה לעלות על אוטו, נערים נפלאים, נערים שמלאים בערכים.

<אלון דוידי: בסוף השבוע שלנו אנחנו פה בשדרות צריכים לחכות וכמו כל העוטף ממתינים מה שנקרא להתארגנות של החמאס ולהחלטה הפנימית שלו.

<אלון דוידי: ברור לי שיש פה הרבה היבטים נוספים, אבל אנחנו יודעים, כמו שבעבר הטרור הושבת על ידי 'עופרת יצוקה' ו'עמוד ענן', זה מה שצריך לעשות גם היום, בצורה ברורה, בלי שום קשר מאיזה אפיק אנחנו מגיעים, ימין שמאל וכו', הדברים הם ברורים.

<אלון דוידי: לעצם העניין מבחינתנו כעיר, בשבוע האחרון שדרות התנהלה נקרא לזה במעין שגרת חירום.

<אלון דוידי: למרות כל הקסאמים שנפלו פה אנחנו קיבלנו החלטה להמשיך את השגרה שלנו, זה אומר שאפילו אתמול הייתה בריכה.

<אלון דוידי: הבריכה, שחיכינו לה שלוש-ארבע שנים שתיפתח, פתחנו אותה, הייתי עכשיו עם כבוד הנשיא פרס בבית ספר, כמעט נוכחות מלאה.

<אלון דוידי: בשדרות יש בתי ספר של קיץ, גני הילדים עובדים, אנחנו עכשיו שוקדים על פתיחת תכנית של חודשיים עם הנוער והילדים.

<אלון דוידי: את הדברים האלה אני אומר דווקא על הרקע של הפגיעות הישירות בבתים, שהוכיחו שהמלחמה שלנו על מיגון לבתי התושבים הייתה צודקת.

<אלון דוידי: מיגון בתי הספר, בעבר המדינה התנגדה, נאלצנו, אני ברמה האזרחית, לא כשהייתי ראש עיר, תבענו את המדינה, ועד ההורים ועוד אנשים מהעוטף.

<אלון דוידי: זה מוכיח את עצמו בצורה ברורה, הילדים יושבים בבטחה בבית הספר, ההורים שלהם ביום רביעי בלילה וביום חמישי בבוקר הצילו את חייהם והצילו את החיים שלהם בזכות המיגון הזה.

<אלון דוידי: המיגון הזה הוא לא דבר שפותר את הטרור, אבל המיגון הזה נותן חיים נורמלים לתושבים.

<אלון דוידי: יש לנו עדיין פער של ארבעה בתי ספר.

<אלון דוידי: נפגשתי גם עם שר החינוך ושוחחתי על זה גם עם שר הביטחון, אנחנו מעוניינים לבנות את בתי הספר האלה מחדש.

<אלון דוידי: יש לנו עדיין פערים - - -

מירי רגב: ארבעה בתי ספר לא ממוגנים?

<אלון דוידי: יש לנו עשרה בתי ספר שמתוכם שישה מוגנו מחדש, זה אומר נבנו מחדש באזור ג', זה אומר שכל סביבת הלימודים בהגנה של 100%, זה אומר שגם החצרות נמצאות ברמה של מיגון.

<אלון דוידי: יש לנו ארבעה בתי ספר שלפני כמה שנים מיגנו אותם בצורה של - - - אתם מוזמנים ללכת לראות אותם, בתי ספר שעל חלקם יש רשת של יונים, כל בית הספר מוקף ברשת של יונים, על מנת שיונים לא ייכנסו.

<אלון דוידי: המיגון הוא מיגון מסיבי, ברזל שלמעשה גורם לכך שגם המבנה עצמו לאט לאט קורס.

<אלון דוידי: אני חושב שזה המינימום שאנחנו מחויבים לתלמידים שלנו שדרך אגב, על פי חוק אנחנו מחויבים לשלוח את הילדים שלנו לבית הספר.

<אלון דוידי: במדינת ישראל אתה מחויב על פי חוק, ולכן אני מקווה שיתעשתו כולם.

מירי רגב: זה פער שמי מטפל בו?

מירי רגב: פיקוד העורף?

<אלון דוידי: פיקוד העורף, משרד הביטחון.

<אלון דוידי: היה פה אלוף פיקוד העורף, ראה את הדברים, סייר, אני חושב שהוא גם הביע את התרשמותו, מה הוא חושב על העניין.

<אלון דוידי: גם שר החינוך היה פה הבוקר, הביע את הסכמתו לעשות את המהלך הזה.

<אלון דוידי: זה מהלך מחויב - - -

מירי רגב: אבל הסכמה לא מספיקה, מי מביא כסף לטובת העניין הזה?

<אלון דוידי: אני אגיד לך.

<אלון דוידי: הפרויקט הוא למעשה 70 מיליון שקל, כ-30-35 מיליון שקל זה כסף שבין כה וכה משרד החינוך אמור לתת לנו לבנייה ולגדילה טבעית, מה שצריך לעשות זה לשכנע את משרד הביטחון.

<אלון דוידי: זה בדומה למעונות היום, שעד היום הבעיה הזאת לא נפתרה, מעונות היום של תינוקות של שדרות.

<אלון דוידי: ישנו מאבק בין משרדי הממשלה לבי מי מבצע את פקודת הבג"צ.

<אלון דוידי: לנו, תושבי שדרות, זה פחות מעניין אותנו מי אמור לעשות את זה, מה שבטוח שזה צריך להתבצע.

<אלון דוידי: אנחנו נכנסים ל-1 בספטמבר כשל-300 תינוקות בשדרות אין איפה להיות, כי אני לא יכול לפתוח להם מעון רגיל, אני חייב שהמעון יהיה ממוגן.

<אלון דוידי: אני חייב לומר שמהרגע הראשון שנפל הקסאם במפעל קיבלתי טלפונים מרוב שרי הממשלה, ביום ראשון התבצעה פגישה עם מנכ"ל משרד ראש הממשלה, הגיעו נציגויות מכל המשרדים.

<אלון דוידי: אני חייב לציין לשבח, אני גם נמצא בעיר בתכנית הבראה מאוד מאוד מורכבת, אני ירשתי גירעון של למעלה מ-120 מיליון שקל, גם משרד האוצר וגם משרד הפנים, בעיקר משרד הפנים, אני מרגיש את הליווי הזה ביום יום.

<אלון דוידי: זה גם בדאגה לכך שיהיו משכורות ולא יהיה מצב שהעובדים ייפגעו, וגם בשבוע הזה, שלמעשה הוחלט על מענק מיוחד לעיר שלנו, ובעקבות כך גם לעוטף, המענק הוא מאוד משמעותי, הוא יכול להקל עלינו, לתת את מה שמגיע לתושבים.

<אלון דוידי: תחשבו על זה, בעיר רגילה אתה אמור לתת שירות טוב לתושב, אז מה קורה בעיר שהתושבים סובלים יום יום מנפילות של קסאמים?

<אלון דוידי: מגיע להם עוד יותר.

<אלון דוידי: אני שמח שהמדינה נענתה לדבר הזה, גם שר האוצר וגם שר הפנים.

<אלון דוידי: גם בנושא של החינוך הוגדל לנו תקציב על ידי שר החינוך, על מנת לקיים את הקייטנות והגנים.

<אלון דוידי: זה לא רק לשדרות, זה גם לכל עוטף עזה.

<אלון דוידי: עכשיו היינו בפגישה שבעזרת ה' גם יגדל התקציב הזה לכל החודשיים.

<אלון דוידי: מבחינת ביטחון פנים, השר אהרונוביץ היה פה, הוא ביקר.

<אלון דוידי: למעשה העלינו את כל הנושא של חדר המצב שאנחנו נמצאים בו עכשיו.

<אלון דוידי: אנחנו מחוברים לפרויקט 'עיר ללא אלימות'.

<אלון דוידי: ב'עיר ללא אלימות' יש כמה מרכיבים, יש את הנושא של השיטור העירוני.

<אלון דוידי: גם בעצה אחת עם השר לביטחון פנים וגם שר הפנים, למרות ששדרות נמצאת בתכנית הבראה הוחלט ששדרות ב-2015 תהפוך לעיר שמופעל בה פרויקט שיטור עירוני, לא שיטור קהילתי.

<אלון דוידי: זה אומר שהתחנה למעשה מכפילה את - - -

<אפרים שימן: 30%.

<אלון דוידי: 30% יותר שוטרים, זה אומר שיותר פקחים.

<אלון דוידי: הבקשה שלנו, גם של התחנה וגם שלנו, זה שכבר ב-2014, לא נחכה ל-2015 - - -

מירי רגב: לא הגיע עדיין לאישור ועדת פנים.

מירי רגב: אין שום אישור, אתם לא העברתם אלינו צו מסודר של כל הערים לשיטור עירוני.

מירי רגב: אמרנו לכם בפעם הקודמת, יכול להיות שאני אחריג את שדרות בלבד, אתם לא תעמידו אותנו עם הסד בעניין של שיטור עירוני.

מירי רגב: אמרתי ואני חוזרת ואומרת, כל סוגיית שיטור עירוני מעלה הרבה מאוד שאלות בעניין הפרטת המשטרה.

מירי רגב: אפרופו, חלק ממה שקורה היום, יכול להיות שצריך לדון בזה, לא נטפל בזה כרגע, כרגע יש לנו משטרה אחת ואנחנו צריכים לשמור עליה, עם כל התקלות שיש במשטרה, ואני מקווה שאנחנו נזכה לשמוע את סקירת המפכ"ל השבוע בוועדה, שככה הוא יוכל להסביר לנו מה באמת קורה בתוך המשטרה.

מירי רגב: אבל עד אז אנחנו קיבלנו החלטה שאנחנו לא רוצים להפריט את המשטרה, למרות שבחלק מהפרויקטים, כגון שיטור עירוני, אנחנו מבינים את המשמעות של זה.

מירי רגב: אמרתי שעד שלא יגיע צו מסודר, איזה ערים הבאות אתם רוצים - - -

<קריאה: יש לנו.

מירי רגב: צו לא הגיע לוועדת הפנים, לא יהיה שום דיון על זה במהלך המושב הקרוב, אלא רק בנובמבר.

מירי רגב: יכול להיות שיש לכם, יכול להיות שאתם רוצים לאשר את זה לעצמכם, אתם לא תאשרו את זה לעצמכם.

מירי רגב: אני כבר מודיעה לכם, הוועדה לא תדון בשיטור עירוני במהלך המושב הזה.

מירי רגב: חריג יחידי שאני מוכנה לקבל זה את שדרות בגלל המצב הביטחוני.

<אלון דוידי: תודה.

<אלון דוידי: אנחנו גם ביקשנו, שר האוצר היה פה ולמעשה גם בעקבות הנפילה באזור התעשייה אושרו לנו מיגונים - - -

מירי רגב: רגע, חוץ מביטחון פנים, שיטור עירוני, איזה עוד נושא יש לנו כאן שדורש התערבות?

<אלון דוידי: במשטרה?

מירי רגב: כן.

<לון דוידי: יש את הטכנולוגיה, אנחנו מנסים ורוצים להפוך את העיר שדרות שתיהנה - - - הרי כל המצלמות, בהתחלה זה לא הנושא של הקסאמים, אבל דווקא בגלל המצב של שדרות אנחנו רוצים להשתמש בחדר המצב.

<לון דוידי: כמו שאת רואה, זה נותן לנו שליטה גדולה יותר.

<לון דוידי: האמת היא שגם כבוד השר, באופן מיידי - - - נעשה סיור שם, דוד, לגבי כל המצלמות?

<לון דוידי: יש לנו פער של כמיליון שקל, אנחנו ביקשנו את זה משר האוצר, שר האוצר הורה לפקידים שלו לעשות את זה.

<לון דוידי: אנחנו נשמח מאוד שיהיה מעקב - - -

<דני שחר: 1,300,000.

<טל טורן: לא, מיליון זה רק לאזור התעשייה, פה זה עוד מיליון.

<אלון דוידי: כן.

<אלון דוידי: 1,300,000 זו הנדוניה של השר אהרונוביץ, ושר האוצר היה מוכן גם לתת עוד מיליון שקל לטובת הדבר הזה.

דוד צור: תחנת מד"א וכב"א יש פה?

<אלון דוידי: ודאי.

<אלון דוידי: נדבר גם על זה.

<אלון דוידי: תחנת מד"א, יש לנו תחנה חדשה, חבל שלא הייתם.

מירי רגב: אבל לפני מד"א, נסגור רגע את המשטרה ותיכף נתייחס לשאלה שלך, דוד, וגם תיכף חברי הכנסת יוכלו להתייחס.

מירי רגב: חוץ מהמשטרה דיברנו על שיטור עירוני שאנחנו נחריג את זה חד פעמי בעניין של שדרות עוד במושב הזה.

<אלון דוידי: לנו חשוב שבשדרות הנושא של המצלמות יהיה מודל ראשון שלמעשה נותן מענה ביטחוני ובטיחותי וסדרתי.

מירי רגב: .

מירי רגב: לא נדבר על איפה המצלמות יונחו, אבל - - -

<אלון דוידי: הנה, זה החדר של - - -

מירי רגב: אלה המצלמות שבתוך חדר המצב הכולל?

<אלון דוידי: נכון.

מירי רגב: והדבר הנוסף?

<אלון דוידי: והדבר הנוסף, לגבי כל התכניות האחרות אנחנו בשיתוף פעולה רגיל בנושא של הרשות למלחמה בסמים ומצילה ודברים - - -

מירי רגב: זה פחות חשוב כרגע לעניין של נזקי ה - - -

<אלון דוידי: אבל דווקא בנושא של המיגון אני רוצה לומר ואמרתי את זה.

<אלון דוידי: אני ראש עיר שמותקפת הכי הרבה, אבל העירייה שלי היא למעשה ללא מיגון.

<אלון דוידי: כלומר אתם רואים, אתם יושבים פה לא בגלל שאנחנו רוצים להכניס אתכם למתח וכל זה, כאילו בחסמב"ה, אבל באמת אם עכשיו ייפול קסאם בקומה שלישית אנחנו לא נוכל לפעול.

<אלון דוידי: למעשה אנחנו לקחנו פה מקלט - - -

מירי רגב: אני רציתי לראות איך הח"כים מתנהלים עם השתטחות על הרצפה ואם הם פועלים בהתאם להנחיות פקע"ר.

<טל טורן: זה בסיור.

מירי רגב: בסיור נראה את זה.

<אלון דוידי: לא, אני מדבר ברצינות, אנחנו מבקשים להקים, אני אפילו חשבתי לפנות ל - - - מכיוון שכל פעם אני מעלה את זה ומשרדי הממשלה, בעיקר משרד הביטחון אומר 'כבד, כבד, כבד', אני מתכוון היום לפנות לקרנות פילנתרופיות על מנת שיעזרו לנו לבנות.

<אלון דוידי: אנחנו רוצים לבנות חדר מצב, כמו בערים מתוקנות, של 300-400 מטר שלמעשה יכול להפעיל את כל העירייה דרכו, גם לתת מענה מסודר, גם למרכז את כל הדברים בצורה טובה.

<אלון דוידי: סתם, אם עכשיו יש נפילת קסאם ואנחנו צריכים לדעת - - - כל השבוע התנהגנו בצורה של הפעלה של כל האגפים, זה אומר אפילו אגף שפ"ע שאתה צריך להפעיל אותו ברגע שנופל קסאם, שיהיה ניקיון, שתהיה הרמת גזם, שתהיה התייחסות למנורות שנפגעות, התייחסות למים, תשתיות וכו', עובר לרווחה, שאתה צריך לתת מענה, ואנחנו הפעלנו פסיכולוגים ועובדים סוציאליים שעברו בכל הבתים, על מנת לפגוש - - - אפילו אתמול בבית הכנסת פנה אליי תושב ואמר לי שהוא מבקש את ההתערבות שלי על מנת שבמרכז חוסן, יש לנו מרכז חוסן מעולה פה, שבאמת - - -

מירי רגב: אז אתה אומר שהמשרדים כן עוברים או לא עוברים?

<אלון דוידי: אני אומר שבנושא של עיריית שדרות זה כאילו נראה מותרות, כאילו מה אתה מעלה את עירייה?

<אלון דוידי: עיריית שדרות לא יכולה להיות מופעלת, לא יכולה לעבוד באופן שוטף, אגף החינוך שלי לא ממוגן, המקום היחיד שמוגן זה אגף הרווחה.

<אלון דוידי: ראש העיר, כלומר אני והסגנים שלי וכל צוות ההנהלה של העיר לא נמצא במצב - - - וזה לא נכון, כי אנחנו יכולים להגיע למצב שבעבר גם היו לא רק יומיים-שלושה בשבוע, אלא חודשים שהיינו צריכים להתנהל בצורה הזו.

<אלון דוידי: זה בנושא של המיגון.

מירי רגב: כב"א, מד"א?

<אלון דוידי: מד"א, יש לנו תחנה חדשה.

<אלון דוידי: למעשה הם פעלו היטב.

<אלון דוידי: אני חייב לציין לשבח גם את המשטרה, אני מדבר גם על הפיקוד, את הזכרת כל מיני שמות.

<אלון דוידי: היו פה במוצאי שבת, הרמה של מכבי האש והמשטרה ומד"א, פעלו בצורה יוצאת מן הכלל.

<אלון דוידי: הבום הזה שהיה והשריפה הענקית הזו, אני הייתי בדרך וראיתי אנשים שסיכנו את החיים שלהם על מנת להציל אותנו.

מירי רגב: גם הגנת הסביבה הייתה כאן?

<אלון דוידי: גם הגנת הסביבה כל הלילה, יש פה את גיא.

<אלון דוידי: אנחנו נדבר גם על בעיות שיש לנו, כרגע זה - - -

מירי רגב: זאת אומרת כרגע אין בעיות כרגע עם כב"א ומד"א.

<אלון דוידי: אין איתם בעיות.

<אלון דוידי: הוחלט על בנייה, אנחנו צריכים לבנות תחנה חדשה, צריך לעקוב אחרי זה, מכיוון שהכב"א יושבת פה במבנה שלא מתאים מספיק, זה מבנה שהיה אילוץ.

<אלון דוידי: אנחנו רוצים להקים תחנה חדשה, השר נתן את ההוראה, אבל מאוד מאוד חשוב לנו שהדבר הזה יבוצע.

<אלון דוידי: העירייה הקצתה שטח לטובת העניין ומה שצריך לדאוג זה שבתעדוף שלהם שדרות לא תלך ל - - -

מירי רגב: תעדוף של מי?

<אלון דוידי: של המשרדים, של המשרד.

<אלון דוידי: זה חשוב מאוד, היום זה נמצא במרכז העיר.

<אלון דוידי: הנגישות שלו, אם היא פחות טובה מאשר הנגישות של המקום החדש - - -

מירי רגב: יש שטח?

<אלון דוידי: יש שטח, יש הכול.

מירי רגב: בינת שוורץ.

<מרדכי כהן: קודם כל הוועדה המחוזית, אחר כך.

מירי רגב: יש שטח, אפשר להעביר את זה?

<מרדכי כהן: השטח הזה צריך להיות שטח ציבורי בתחום העירייה, אני מניח שראש העיר מאתר את השטח.

מירי רגב: אני סומכת עליך שברגע שנסכם פה דברים אתה תוכל להתחיל להזיז אותם.

<אלון דוידי: יש פערים בחירום שהתגלו לנו בנושא של משרד הפנים.

<אלון דוידי: אלי רגב היה פה, התקיימה פגישה, יש לנו פערים בנושא של קשר בין כל הגופים, זה צורך שעולה מכולנו, שיעבדו באותו תדר ויעבדו באותם מכשירים.

מירי רגב: זה קורה בחמ"ל.

מירי רגב: זה אמור לקרות בחמ"ל.

<אלון דוידי: כשיוצאים החוצה, שיהיה קשר.

<אלון דוידי: כל פעם הכניסו פרויקט אחר וכל מיני מכשירים, צריך לאפס את זה.

<אלון דוידי: אני חושב שזו לא רק בעיה של שדרות, זה גם בכל עוטף עזה.

<אלון דוידי: אנחנו מדברים על זה.

מירי רגב: בין מד"א, כב"א ומשטרה?

<קריאה: כל גופי החירום.

מירי רגב: כל גופי החירום וההצלה לא מדברים על אותו - - -

<אלון דוידי: בדיוק.

<אלון דוידי: הנושא האחרון שאני רוצה לדבר עליו זה דווקא הנושא של הגנת הסביבה.

<אלון דוידי: קודם כל נדבר על העבר, שדרות, לצערי, בשנים האחרונות, גם מהרגע שהוקמו התאגידים ולמעשה שדרות לא נכנסה לנושא של התאגידים וגם לפני כן, לא הושקעו בשדרות ברמה של התשתיות של העיר, ביוב ומים.

<אלון דוידי: אנחנו נמצאים פה, וראינו את זה בנפילה של הטיל באזור התעשייה, הצנרת פה של המים היא צנרת של סלאח שבתי, 30 שנה, 40 שנה?

מירי רגב: היא מהצנרת שעוברת בכל העיר?

<אלון דוידי: בחלק מהמקומות היא לא קיימת.

<קריאה: השפכים זורמים בנחל.

מירי רגב: זה נושא שצריך לטפל בו, איך זה קשור עכשיו לנזקי האירועים האחרונים?

<אלון דוידי: אני אגיד לך איך זה קשור, כי המערכות שלנו למעשה קורסות יום אחרי יום.

<אלון דוידי: אל תשכחי ששדרות, מעבר לנפילה של הקסאמים, כל המיגון שנעשה פה, עברו פה משאיות ועברו פה כלים ששוקלים טונות על גבי טונות, כל הפרויקט של המיגון יצר גם מצב של הרבה מאוד ועדי בתים שמתלוננים על זה שמערכות לא חוברו כמו שצריך בדרך אחר כך.

<אלון דוידי: באזור התעשייה מערכת הביוב קרסה.

<אלון דוידי: כל זה נופל עלינו כשאנחנו לא בתאגיד.

<אלון דוידי: אני אתן לך לדוגמה, יצרנו עכשיו - - -

מירי רגב: אתה צריך לשמוח בזה שאתה לא בתאגיד.

<אלון דוידי: רגע, רגע, אני שמח שאני לא בתאגיד, אבל - - -

מירי רגב: אנחנו הולכים לבטל את התאגידים, אתה רוצה להיות בתאגיד?

<אלון דוידי: אבל רגע, אני אומר עוד הפעם - - -

<קריאה: צריך שיהיה מענה גם כשאין תאגיד.

<אלון דוידי: צריך להיות מענה.

<אלון דוידי: אני אתן לך לדוגמה, אני חתום בתכנית ההבראה שאני צריך לחכות עד נובמבר, שאף אחד לא יהיה מוכן לתאגד אותי כדי לקבל 6.5 מיליון שהשגנו אותם מהאוצר.

<אלון דוידי: אנחנו צריכים לקבל את הצרכים שלנו באופן מיידי.

<אלון דוידי: כשגיא בא ורואה את הדברים האלה, אין לי תשובות לתת לו, למה?

<אלון דוידי: כי הכסף לא נמצא אצלי, הכסף נמצא עכשיו בתאגיד אשקלון, בתאגידים שהם צריכים לקבל החלטה איזה תאגיד, להוציא את המכרז, לעשות תיאום איתנו.

<אלון דוידי: אז מעבר לזה שאין לי מספיק כסף, יש לנו 20 מיליון שקל לטפל בביוב ומים בשנת 2014-2015.

<אלון דוידי: ופה אני אומר, אין לי בעיה, אני בעד לא לעשות תאגיד ואני לא רוצה שיהיה לי תאגיד, אבל מכיוון שאני לא רוצה שיהיה לי תאגיד, מכיוון שאנחנו לא מתואגדים, מכיוון שהנושא תקוע בלי שום קשר אם אני רוצה או לא רוצה, ברוב הערים הושקעו תשתיות בעשרות מיליונים בשנים האחרונות.

<אלון דוידי: לכו לרחובות, לכו לנתיבות, לכו לבאר שבע, לכו לאשקלון, והדבר הזה שאנחנו תקועים באמצע הוא לא מאפשר לנו לחיות בצורה הזו.

<אלון דוידי: אני לא מדבר על כל מיני דברים שהמחוז מדבר, על נושא של פחים מוטמנים ו - - - אלה דברים שאנחנו יודעים לעבוד מולם וכו', אבל הנושא של תשתיות ומים, ועכשיו אני שואל אותך שאלה.

<אלון דוידי: את שואלת מה הקשר?

<אלון דוידי: הקשר הוא שבן אדם שנופל לו קסאם ביום שישי בלילה, אז ביום שבת הוא צריך להתמודד עם זה.

<אלון דוידי: עם כל הכבוד, יש לי 120 מיליון שקל גירעון, אני מחויב בתכנית הבראה, אני לא יכול לזוז שקל ימינה שמאלה.

<אלון דוידי: אם כסף לא נכנס אני לא יודע להוציא אותו, גם לא יאשרו לי להוציא אותו.

<אלון דוידי: ואני חושב שפה צריך התערבות שלכם לנושא של - - - איך קוראים לתאגידים?

<קריאה: רשות המים.

<אלון דוידי: רשות המים.

<אלון דוידי: לבדוק את כל הכסף שיש להם בקרנות השיקום, אולי להקצות תקציב מסוים לשדרות, וכמו שבעבר, אנחנו הולכים להחלטת ממשלה בספטמבר, אולי לפני, אנחנו מבקשים שיבינו.

<אלון דוידי: זה לא איזה קצפת.

<אלון דוידי: כל ראשי הערים, הם יגידו לך, 'עזבי, לא מעניין אותי בכלל', או כשהוא מדבר איתך, הוא יגיד לך שהוא רוצה שלא יהיה, אם תיסעי לבאר שבע הוא יגיד לך 'אני לא רוצה שיהיה תאגיד מים', אבל בינינו בסוף הוא יושב בשקט בלשכה, למה?

<אלון דוידי: כי אין לו בעיות ביוב, אין לו בעיות מים, ואנחנו תקועים.

<אלון דוידי: אני מקבל דוחות כל הזמן, ובצדק, לא יודע אם בצדק או לא בצדק, מקבל 6,000 שקל דוח כל פעם, כל יום, אבל אין לי דרך להתמודד עם זה.

<מרדכי כהן: 11 מתוך ה-38 רשויות הלא מתואגדות באותו מצב.

מירי רגב: אני יודעת, אנחנו דיברנו על זה, שכרגע האוצר מתנה - - -

<מרדכי כהן: כרגע מתנים את החוזר עד שזה יסתיים.

מירי רגב: זה יסתיים בחודשיים הקרובים.

<מרדכי כהן: עד נובמבר זה יסתיים?

<אלון דוידי: יסתיים לאיזה כיוון?

מירי רגב: בוא נמשיך.

מירי רגב: אלון, אתה רוצה לשמוע קצת התייחסויות של חברי כנסת לפני שאתה יוצא?

<אלון דוידי: בוודאי.

מירי רגב: אז, דוד צור, התייחסות שלך, לאחר מכן שי חג'ג', לאחר מכן תמר זנדברג, נעבור למשרדים וכמובן פייגלין.

דוד צור: אז קודם כל ראשית אנחנו מאוד מעריכים את יכולת העמידה של היישוב.

דוד צור: אני חושב ששדרות בעניין הזה, גם היסטורית וגם בימים האחרונים, היא בסך הכול סמן ימני לעניין הזה, כולם סובלים.

דוד צור: אנחנו כן התרשמנו שיש פה גם היערכות מבחינת המיגון וגם מבחינת העורף והשילוב של המשטרהף זמני התגובה פה הם קצרים מאוד.

דוד צור: דיברת על חזרה לשגרה, שזה חשוב מאוד גם לשדר את זה, אבל שמענו ממך כמה נקודות שאני חושב אולי שאנחנו נוכל לסייע, פחות בנושאים הביטחוניים, יותר בנושאים האזרחיים.

דוד צור: אני הבנתי שגם שר החינוך היה פה בבוקר.

דוד צור: יכול להיות שצריך להתארגן פה, בעיקר במה שקשור, זה חופש גדול, בפעולות של סיוע, למשל אם צריך ידיים עובדות במקומות מסוימים שבהם כתוצאה מהאירועים חסר.

דוד צור: אני יודע שעסקים נפגעים, שזה נושא שהוא תמיד מאוד מטריד, כי אני משוכנע שמה שמטריד את התושבים יותר זה העסקים דווקא שימשיכו לפעול ופחות הטיל שייפול עליהם, כי עם זה המדינה צריכה להתמודד.

מירי רגב: הוא גם לא אמר מילה, דוד, על כל סוגיית הפיצויים.

מירי רגב: נמצא פה נציג האוצר, אז גם פה אני הייתי רוצה לשמוע איפה עומדים הפיצויים והשיפויים לנזקים מסוימים.

דוד צור: היינו רוצים לשמוע אולי קצת מהעורף, איך ההיערכות פה, תמונת נוף או דברים שכן אפשר לספר עליהם בהקשר של - - -

<אלון דוידי: אני שמח שאתה מעלה את זה, כי זה אבסורד.

<אלון דוידי: נכון לעכשיו אנחנו מוגדרים עם צו רגיל.

<אלון דוידי: כלומר כל השבוע הזה, שאנחנו מדברים עכשיו נגיד עם רשות המיסים ומס רכוש וכל זה, אז גם בעל המפעל למעשה רוצה שהעובדים שלו יגיעו, אין פה מצב מיוחד, אין פה מצב מיוחד בעורף, אין שום דבר.

<אלון דוידי: עוד פעם אני אומר, מילא היו אומרים לנו 'בואו, עוד יומיים יוצאים למבצע', וכו', אבל גם השיטה פה היא היום שאנחנו למעשה במה שנקרא העברת זמן, עד שיתארגנו מדינית, אז אנחנו מבקשים שבנושאים האלה - - -

<קריאה: אנחנו לא מוגדרים כישות ספר.

<אלון דוידי: לדוגמה, הבריכה, פתחנו אותה בעמל רב.

<אלון דוידי: בשבת הבריכה הייתה פתוחה, יום שישי היא לא הייתה פתוחה, יום חמישי - - -

דוד צור: אתה רוצה להסתבך עם גדעון סער?

דוד צור: דווקא החלטת לפתוח בשבת את הבריכה?

מירי רגב: לא, כי שם הם לא מוכרים כלום.

<אלון דוידי: אני אגיד לך למה.

<אלון דוידי: יש לנו סטטוס קוו, עסקים לא פתוחים בשדרות בשבת, הבריכה הייתה פתוחה כל השנים וככה - - -

דוד צור: שלא תבין, אני בעד, לא נגד.

<אלון דוידי: בריכה עירונית, היא מופעלת על ידי תרומה ייחודית של הקרן שסייעה, הקרן לידידות של הרב אקשטיין.

<אלון דוידי: הוא גם מסייע לנו רבות בהרבה דברים.

<אלון דוידי: אני רק רוצה להגיד, לדוגמה פה, יש שם עובדים, אף אחד לא יפצה אותם.

דוד צור: מירי, כזכור לך, אחת ההמלצות של תת הוועדה שלי - - -

מירי רגב: בנושא הר הבית.

דוד צור: לא, זו ועדה אחרת.

<קריאה: היא הולכת לישון עם הר הבית, קמה עם הר הבית.

מירי רגב: כן, לא יעזור כלום.

דוד צור: עזבו את הר הבית רגע.

דוד צור: בנושא של השלג והמצב הזה שנתקעו כולם - - -

משה זלמן פייגלין: אפשר לעזוב את הר הבית, אבל הבית רודף אחרינו לוואדי ערה, רודף אחרינו למשולש וגם לשדרות הר הבית - - -

מירי רגב: בדיוק.

דוד צור: הייתה המלצה שהאוצר ומשרד הפנים והמשרדים האחרים צריכים להתחשב במצבים שהם מצבי ביניים.

דוד צור: בין הכרזה על מצב חירום לבין מצב שגרה יש מצבי ביניים, כשלמצבים האלה יש משמעות מסוימת, שהיא בעיקר נאמר שיקול כלכלי.

דוד צור: בהיעדר הכרזה על מצב חירום הרבה מאוד דברים - - - כשמכריזים על מצב חירום אז משק לשעת חירום, יש מערכת שלמה שפועלת.

דוד צור: יצירה של מדרגת ביניים שלא צריכה להפעיל את כל המערכות האלה, אלא חלק מהן, וגם כוללת פיצוי אזרחי וגם כמה דברים - - -

<אלון דוידי: יש הגדרה לזה, שהצבא אמר לנו.

דוד צור: שגרת חירום?

<אלון דוידי: ישב פה יחיאל זוהר, למשל, הוא דיבר על כל הדיסקוטקים.

<אלון דוידי: לדיסקוטקים בנתיבות ביום חמישי בלילה מגיעים אלפים, סוגרים או לא סוגרים?

<אלון דוידי: עסקים, בעלי עסקים, סוגרים או לא סוגרים?

<אלון דוידי: לדבר הזה אין לנו תשובה ואנחנו נשמח להתערבות שלכם.

דוד צור: לעניין המדיני, לא נדבר על זה, אני חושב שאנחנו צריכים לתת לממשלה לטפל במה שהיא צריכה לטפל.

דוד צור: יש לנו גם ראש ממשלה אחראי בעניין הזה, הוא לא מהמפלגה שלי ואני עדיין אומר את זה, שצריך לראות איך דואגים למטה לאזרחים ופחות ברמת המדיניות.

תמר זנדברג: יש פה שניים שלא מסכימים איתך.

מירי רגב: שי, בבקשה.

<שי חג'ג': למי שלא מכיר, אני ראש מועצה אזורית מרחבים.

<שי חג'ג': אני קודם כל שמח שיישובי העוטף קיבלו מענקים וזה מצוין ובאמת מגיע להם.

<שי חג'ג': אני בא לתת פה איזה שהיא נקודת מבט של מועצה שהיא 100 מטר מעבר ל-7 קילומטרים.

<שי חג'ג': אצלנו כמעט כל בתי המגורים, כיוון שהם נבנו בשנות ה-60 וה-70 הם לא ממוגנים בכלל.

<שי חג'ג': לשמחתנו בוצעה פעולה בשנתיים האחרונות לגבי מוסדות חינוך ורובם מוגנו למעט מספר קטן, אבל מה שתוקע את המשך המיגון של מוסדות החינוך זה ועדות התכנון לבנייה שקושרות בין ההיתר לממ"ד להיתר למבנה הישן.

<שי חג'ג': אלה מבנים ישנים שנבנו מזמן ולא מצליחים לאתר את ההיתרים המקוריים ולכן צריך לקבל פה החלטה שמקלים בנושא של בניית ממ"דים, בוודאי ובוודאי במוסדות ציבור ובמוסדות חינוך ונותנים היתר אך ורק לממ"ד בלי להתחשב במבנה הישן.

מירי רגב: זה נראה גם הגיוני, לא?

מירי רגב: למה תקוע דבר כזה?

מירי רגב: הרי מה יקרה?

מירי רגב: ידוע לנו, חס וחלילה יהיה שם אירוע, ימותו שם ילדים, אז מיד נמצא את אותו כלי חוקתי שיאפשר לבנות את הממ"דים, אז למה לא ללכת עכשיו ולראות באמת באזור הזה, כשכל האזור הזה הוא אזור בעייתי ונפיץ גם כך, לטפל בו בשגרה?

<אבי הלר: נבחן את זה.

<שי חג'ג': דבר נוסף, כמו שאמר ראש העיר פה, כל מבנה המועצה, אין לו אפילו ממ"ד אחד.

<שי חג'ג': זאת אומרת אם אני צריך להעסיק את האנשים שלי בשעת חירום, באופן עקרוני שומעים אזעקה כולם נעלמים לי כמו ברווזים ב - - -

מירי רגב: אין לכם חדר מצב?

מירי רגב: דרך אגב, לי אין בעיה עם זה שהעירייה לא ממוגנת, גם בצבא לא הכול ממוגן.

מירי רגב: יש אירוע, יורדים כולם לבור, מה קרה?

<אלון דוידי: אבל אין לנו בור.

מירי רגב: אבל יש לך את זה.

<שי חג'ג': זה נכון, בתנאי שיש לי בור.

<שי חג'ג': אין בור ב - - -

מירי רגב: אבל יש לך חדר מצב כזה.

<שי חג'ג': אין, חדר המצב ממוקם - - -

<אלון דוידי: אז אני אגיד לך, תלכי לאשדוד בבניין העירייה, יש חדר של 300-400 מטר, שאפשר לעשות את הדברים.

מירי רגב: נכון, ראיתי את זה.

<אלון דוידי: אנחנו לא נמצאים במציאות הזאת.

<שי חג'ג': מירי, אני אסביר.

<שי חג'ג': חדר המצב שלנו נמצא 6 קילומטרים מבניין המועצה, שזה משהו לא נורמלי.

<שי חג'ג': זה גם עלה מול משרד הפנים והמשרד להגנת העורף והוסכם שצריך לבנות חמ"ל מסודר במועצה אזורית מרחבים, בפועל התקציבים לא מגיעים.

<שי חג'ג': זאת אומרת התקבלה החלטה, יש פרוטוקולים בעניין ובפועל לא קורה כלום.

<שי חג'ג': אני כן מבקש לזרז את העניין.

<שי חג'ג': ברור לי שאי אפשר למגן את המועצה האזורית לדעת או בכלל את הנגב לדעת - - -

מירי רגב: גם לא נכון לעשות את זה.

<שי חג'ג': אבל בנושא מקלטים ציבוריים במושבים, זה נותן איזה שהיא הרגשת ביטחון.

מירי רגב: אין מקלטים במושבים?

<שי חג'ג': יש מקלטים ציבוריים מאוד מאוד ישנים שצריכים לעבור שיפוץ.

מירי רגב: זה הנושא שדיברת עליו קודם.

<שי חג'ג': לא, דיברתי על מבנה המועצה, קודם כל כמבנה המועצה.

מירי רגב: לא, אבל על המקלטים שוועדות מחוזיות צריכות - - -

<שי חג'ג': לא, זו בנייה חדשה.

<שי חג'ג': אני מדבר על שיפוץ של מקלטים ציבוריים ישנים במושבים שאמורים לתת מענה לאוכלוסייה המבוגרת, לפחות בשקט הנפשי, במיוחד במצבים שיש הרבה זמן של מצב ביטחוני מורכב ולכן אנשים עוברים לגור במקלטים האלה.

<שי חג'ג': אבל המצב שלהם הוא רע מאוד, צריכה להיות תכנית מסודרת - - -

דוד צור: זה לא באחריות

דוד צור: כם בשיתוף פעולה עם משרד הביטחון ופיקוד העורף?

<שי חג'ג': כן, אבל אין תקציב ייעודי לדבר הזה.

<שי חג'ג': אני הכנתי פה תכנית, 3.7 מיליון, אני לא יכול להוציא את זה מתקציב שוטף, אין לי אותם.

<שי חג'ג': לכן צריך להיות פה איזה שהוא איגום משאבים של המשרד להגנת העורף, משרד הביטחון, משרד הפנים.

דוד צור: המשרד להגנת העורף כבר לא קיים.

<שי חג'ג': משרד הביטחון ומשרד הפנים.

<שי חג'ג': יש להם תקציבים לדבר הזה וצריך לנסות לקדם את העניין הזה.

<שי חג'ג': זה לא כסף גדול, אבל בהחלט ייתן מענה ושקט לתושבים האלה.

מירי רגב: אוקיי, נתייחס לזה.

<שי חג'ג': זה בגדול מה שבאמת מפריע.

<שי חג'ג': אני גם קורא מפה, אנחנו מגבים את הדרג המדיני, בטח את חיילי צה"ל.

מירי רגב: מבחינת משטרה, כב"א, איך אתם?

מירי רגב: מי במשטרה אחראי באזור שלך?

<שי חג'ג': זה משטרת אופקים ומשטרת נתיבות.

<שי חג'ג': זה אזור גדול, מועצה אזורית מרחבים פרושה על 580,000 דונם, שטח מאוד מאוד גדול.

<שי חג'ג': הדבר שחסר לנו מאוד זה מתן מענה לתמיכה נפשית לתושבים.

<שי חג'ג': אין לנו דבר כזה.

<שי חג'ג': התמיכה שמציעים לנו זה נתיבות-אופקים ושם אנחנו לא מקבלים מענה בכלל.

<שי חג'ג': אם היה אפשר ליצור איזה שהוא - - -

מירי רגב: המענה הנפשי לא קשור למשטרה, זה קשור לרווחה.

מירי רגב: אני שואלת אותך מבחינת משטרה, אתם מקבלים מענה טוב?

<שי חג'ג': כן, מקבלים מענה טוב.

מירי רגב: גם מבחינת כב"א ומד"א?

<שי חג'ג': כן, מקבלים מענה טוב, יש - - -

מירי רגב: מבחינת רווחה יש לך בעיה.

<שי חג'ג': מבחינת רווחה יש לי בעיה, אין פתרון, אין לנו שום מענה נפשי.

<שי חג'ג': עוד פעם, בגלל שאנחנו לא מוגדרים יישובי עוטף עזה אנחנו לא נכללים בשום מתכונת, אבל מצד שני חוטפים טילים כל הזמן ולא ממוגנים.

<שי חג'ג': הייתה לי שיחה עם ראש העיר פה בבוקר, במפגש שנפגשנו, אמרתי לו 'תשמע, עדיף להיות בשדרות בימים האלה מאשר להיות אצלנו, כי פה לפחות הרוב ממוגן'.

<אלון דוידי: תגיע עם התקציב שיש לכם ו - - -

מירי רגב: תיכף הוא ייקח ממך גם הוא, לא רק אופקים.

<שי חג'ג': עוד פעם, עיני לא צרה בעוטף עזה, להיפך, אני מברך על זה, מגיע להם ובאמת אנחנו פה גם כדי לסייע בכל מה שאפשר.

<אלון דוידי: בעוטף, יש פה דגם יפה של ראשי מועצות וערים שעובדים בשיתוף פעולה מלא ונפגשים כמעט פעם בשבוע-שבועיים.

<אלון דוידי: דואגים לנו, החמאס, כל פעם עם קסאמים.

מירי רגב: תודה רבה, שי.

מירי רגב: חברת הכנסת תמר זנדברג, ולאחר מכן ראשון המתייחסים, משרד הפנים.

מירי רגב: מרדכי, גם בהיבט של הסיוע למועצות, וגם הלר, בכל ההיבט של ועדות תכנון, גם מד"א וכב"א בשדרות וגם מה שהוא אמר לגבי המקלטים.

מירי רגב: תמר, בבקשה.

תמר זנדברג: תודה רבה.

תמר זנדברג: קודם כל אני רוצה להביע הזדהות והשתתפות, גם לכם ולתושבי שדרות וגם לתושבי כל המועצות בעוטף, ועכשיו אנחנו שומעים גם מחוץ לעוטף וגם מועצות אחרות שאנחנו שומעים.

תמר זנדברג: אני יודעת שלפעמים זה נראה שמאצלנו, מתל אביב, מירושלים, מאי שם, זה קשה להרגיש, קשה להזדהות, אני רוצה לספר לכם שהיום בבוקר אני הורדתי לטלפון שלי את האפליקציה של צבע אדום כדי שאני אדע לפחות ואקבל לסלולרי כל פעם שיש, וכבר מהבוקר קיבלתי כמה וכמה.

תמר זנדברג: אני גם מכירה את הנושא הזה, עד לפני שנבחרתי לכנסת לימדתי בשדרות, הייתי מרצה שם 9 שנים והיו את השנים שלימדנו רק בחדרים למטה, היו קומות שלמות, שתי הקומות העליונות, שהושבתו לחלוטין.

תמר זנדברג: אחר כך נבנו המבנים החדשים שהם ממוגנים.

תמר זנדברג: התחושה היא, גם במהלך סוף השבוע קיבלתי טלפונים, גם מתושבי שדרות, מחברים מתל אביב שיש להם משפחה בשדרות ובכל יישובי העוטף, בכל המועצות האזוריות, קיבוצים ומושבים, והתחושה, אין ספק שהיא קשה.

תמר זנדברג: אני כן רוצה להעביר מסר, שאולי יש כאן איזה שהיא תחושה בשולחן כאילו כל מה שצריך לעשות והקריאה לממשלה, כפי שנשמעה גם מראש העיר, ממש בפתח הדברים שלו, ועברה ככה כאילו לסדר היום, היא לא משותפת לכל התושבים.

תמר זנדברג: אני באה לכאן מפגישה עם קהילה שנקראת קהילת 'קול אחר', שהם גם תושבי שדרות וגם יישובים ומושבים רבים בכל העוטף, והתחושה שם היא תחושה של חוסר תוחלת, היא תחושה שסבבי האלימות החוזרים ונשנים, לא הם שיביאו פתרון, היא תחושה ש - - -

מירי רגב: - - - כניסה לעזה תביא פתרון.

תמר זנדברג: אני לא יודעת, ואת יודעת מה, בתור מי ששייכת למפלגת השלטון ולמפלגה שבעצם אחראית על הדברים האלה, אני רוצה להגיד לך כאזרחית, שאני לא בטוחה מה הרצון של הממשלה עצמה, האם בכלל יש רצון מה לעשות עם החמאס, ואם כן, האם יש לזה תוחלת והאם לא יבוא במקומו עוד תחליף אחר, או שהחמאס עצמו, במה זה כרוך מבחינת מחיר לנו, לאזרחי ישראל ולאזרחי האזור הזה, מה יקרה.

תמר זנדברג: אני כן יכולה להגיד לך, וזה מסר שאפילו התבקשתי להעביר על ידי תושבים כאן בעוטף ובשדרות עצמה, שיש כאן תקווה והייחול הכי גבוה שהתושבים מייחלים לו זה להפסקת אש.

תמר זנדברג: כשהם שמעו ביום שישי שיש איזה שהוא סיכוי להפסקת אש, כולם מחזיקים אצבעות.

תמר זנדברג: כששומעים שזה לא הולך לקרות, אז תושבים מתחילים לעזוב את האזור עם הילדים או לא יודעים מה קורה ותחושת חוסר הוודאות, תחושת הברווזים במטווח, תחושה שרק סבב יגרור סבב יגרור סבב, והאזור הזה שנים, אתה אמרת 14 שנה, 13 שנה - - -

<אלון דוידי: האזור הזה שנים נמצא במציאות הזאת מכיוון שממשלת ישראל לדורותיה לא מצאה פתרון .

<אלון דוידי: אני עוד פעם אומר לך, תפרידי בין שני הדברים - - -

מירי רגב: הפתרון הוא לא הפסקת אש, עם כל הכבוד.

<אלון דוידי: אני אומר לך את זה כראש עיר וגם כאבא, אני רוצה להגיד לך משהו, תזיזי רגע את הפוליטיקה, ימין שמאל וכל השטויות האלה, אני מדבר איתך עכשיו פנים אל פנים, המציאות הזאת של טרור לא תעזור לשום דבר.

<אלון דוידי: אני מלמד את הילדים שלי בבוקר, כשאני יושב איתם, וגם כשאני הולך לבתי הספר, ספריית פיג'מה, לימודים, היסטוריה וכו', מכיוון שאנחנו כל הזמן עוסקים בטוב.

<אלון דוידי: הדברים שאנחנו אומרים הם משותפים לכולנו, את יכולה להביא את אלון שוסטר ואיך האמרה שלנו תמיד אומרת?

<אלון דוידי: קודם כל נחסל את הטרור, אחרי זה נעשה שלום.

<אלון דוידי: אם את חושבת שהמילים שלי הן מילים של חוסר שלום את טועה, אני ישבתי פה וראיתי את החברים שלי נזרקים מגוש קטיף, ואני אומר לך, כאב לי וליוויתי אותם, ובסוף בסוף בסוף אמרתי 'הלוואי', הלוואי הלוואי הלוואי.

<אלון דוידי: אבל עד ששם בעזה לא יתחילו ללמד את הילדים דברים רציניים, כמו לדבר על שלום ולדבר על תקווה ושימחקו שם את כל הגרפיטי של הג'יהאד האלה וכל האנשים, כי בסוף בסוף בסוף אתמול ושלשום ולפני שלשום ולפני שלשום ולפני עוד יום פוגעים ויורים עליי ועל הילדים שלי, יורים על כולנו.

<אלון דוידי: אני גם מייחל להפסקת אש, אבל אני מייחל להפסקת אש - - -

מירי רגב: לא, לא ממקום של חולשה, ממקום של עוצמה, מהמקום של להוריד לחמאס את הראש.

<אלון דוידי: אני מייחל להפסקת שאני אוכל - - -

תמר זנדברג: מכיוון שהתפרצת לזכות הדיבור שלי, שמעתי את הדברים שלך - - -

<אלון דוידי: לא, אני לא מוכן שפה בחדר הזה - - -

מירי רגב: אלון, לחברי כנסת מותר לדבר.

<אלון דוידי: אין לי בעיה, אבל אני אגיד לך משהו - - -

תמר זנדברג: אז אני מעבירה לך מסר בשם תושבים שהם גם תושבים שלך - - -

<אלון דוידי: אז אני מעביר את המסר - - - אז תעבירי את המסר ואני - - -

תמר זנדברג: אני אעביר אותו אם תיתן לי לסיים את דבריי.

<אלון דוידי: אני אגיד לך בשמחה, אני אגיד לך מה, בחדר המצב הזה אני חושב שקודם כל צריך לדאוג למצב שהילדים שלנו לא ייפגעו.

<אלון דוידי: אם את בטוחה שהפסקת אש דואגת לבת שלי או לבת של אחד החברים פה, או לבן, ואומרת לו עכשיו שבזכות הפסקת האש הבת שלי תפסיק לפחד, אני חושב שזה הזוי.

<אלון דוידי: אני מכבד את הכמיהה לשלום, אני מכבד את הכמיהה, אבל אני חושב - - - אם את צריכה לדעת, אני הסתובבתי פה בשדרות ואני לא ראש עיר שמנותק, אני הייתי פה ממוצאי שבת והסתובבנו כל הצוות פה, יש פה דרדור חזק.

<אלון דוידי: אנחנו כתושבים וגם כרשות עשינו כל דבר כדי להחזיק את האנשים חזק ולא לפרק אותם, אבל לא יעזור, בן אדם שברגע - - -

מירי רגב: 73% מגיעים לבית ספר, זה הישג אדיר של העיר הזאת.

מירי רגב: זה מראה שהם לא פוחדים מהטרור ולא להוריד את הראש לטרור.

מירי רגב: אבל בואו לא נדבר עכשיו על - - -

תמר זנדברג: אני חושבת שהדברים שאתם אומרים, בדיוק - - - אם אתה חושב שאש יותר טובה מהפסקת אש - - -

<אלון דוידי: לא, אני חושב שחיסול טרור הוא הדבר הנכון.

תמר זנדברג: אין שום בעיה, אתה מוזמן להיבחר לראשות הממשלה - - -

<אלון דוידי: זה לא אש מול אש, זה אנשים שיורים בילדים במקום להילחם בחיילים.

תמר זנדברג: רגע, סליחה, סבבי האלימות הם הדדיים - - -

<אלון דוידי: לא, סבבי האלימות הם נובעים ממדיניות - - -

תמר זנדברג: סבבי האלימות, אם אנחנו נמשיך בהם, סבב אחרי סבב - - -

<אלון דוידי: איזה הדדיות?

<אלון דוידי: אני אומר לך בצורה מפורשת, את לא תשבי פה, הילדים שלי יום אחרי יום נמצאים פה, את לא תלמדי אותי ותגידי לי שאנחנו בתיקו.

<אלון דוידי: יש פה אנשים - - -

דוד צור: אתה לא צריך לצעוק עליה.

<אלון דוידי: אני אגיד לך למה, כי אני לא מוכן לדמגוגיה הזולה הזאת בעיר שלי.

<אלון דוידי: היא לא תשווה אותי עם הנייה, היא לא תשווה אותי עם ראש ממשל - - - איזו חוצפה זו?

תמר זנדברג: שב, שב.

<אלון דוידי: מה זה קשור שאת חברת כנסת?

דוד צור: היא מדברת אליך - - -

<אלון דוידי: היא לא תבוא לפה ותגיד לילדים שלי שהמסר שלהם שאני דומה לטרוריסטים בעזה.

<אלון דוידי: עם כל הכבוד.

דוד צור: היא לא אמרה לך את זה.

תמר זנדברג: אדוני ראש העיר, אני מעבירה לך מסר, בין היתר מתושבים שלך - - -

<אלון דוידי: אני יושב איתם ואני יושב עם אנשי - - -

תמר זנדברג: מאה אחוז, מצוין, אז בוא - - -

דוד צור: לא מכובד.

<אלון דוידי: אבל אני שואל אותך, איך את יושבת על השולחן הזה ואומרת לי שסבבי האלימות זה אותו דבר?

<אלון דוידי: איך את משווה אותנו לטרוריסטים שמה?

מירי רגב: שנייה רגע, אני מבקשת להתייחס לנזקים של האירועים האחרונים - - -

<קריאה: אבל, מירי, את צריכה לענות לה.

<קריאה: מה זה?

מירי רגב: אני עניתי ואמרתי לה בתחילת דבריי וגם אני אגיד את זה בסוף דבריי, אני חושבת שמדינת ישראל הייתה צריכה להיכנס בצורה חזקה יותר בחמאס.

מירי רגב: כל הססנות וכל המצב שהקבינט לא מקבל החלטה יצר את הלגיטימציה של מדינת ישראל על ידי הקהילה הבינלאומית ולכן צריך היה לטפל בנושא החמאס חזק מאוד, גם בעזה וגם באיו"ש.

מירי רגב: אני חושבת שההשוואה בין מה שקורה במדינת ישראל לבין הטרור היא השוואה שהיא לא נכונה, אני יכולה להבין את הכאב שמדבר ממנו ראש העיר וטוב ששומעים את זה פה בעיר ולא בכנסת, כי פה רואים את הדברים שלא רואים שם - - -

תמר זנדברג: וזאת הסיבה שהגענו.

מירי רגב: וזאת הסיבה לבוא ולהגיד שהתפקיד שלנו לא להוריד את הראש, אלא להרים את הראש מול החמאס.

תמר זנדברג: ובנוסף, מירי, דעתך היא לגיטימית, אני מעבירה מסר מתושבים שנמצאים כאן ומהרבה אזרחים ואזרחיות בישראל שמרגישים שסבבי האלימות האינסופיים הם ללא תוחלת והמוצא חייב להיות מוצא אחר.

תמר זנדברג: זה הכול.

<אלון דוידי: אני רק רוצה לעדכן אותך שברגעים האלה יש צבע אדום נוסף בכפר עזה, למרות שיש הפסקת אש.

מירי רגב: אין שום הפסקת אש.

מירי רגב: אנחנו לא צריכים לדרוש מהחמאס הפסקת אש, אנחנו צריכים להיכנס ולגרום להם לרצות הפסקת אש.

תמר זנדברג: השאלה אם אנחנו גורמים להם לרצות הפסקת אש, או אנחנו גורמים להם להמשיך.

<אלון דוידי: אבל זה לא הדיון, אני חושב, שבאתם לנושאים אזרחיים.

תמר זנדברג: אדוני ראש העיר, אני רק מגיבה לדברים שאתה אמרת בפתח דבריך.

מירי רגב: אוקיי, אבל הוא הגיב לדברים שאת אמרת.

תמר זנדברג: לא, התחלנו מהדברים שלו, לא מהדברים שלי.

מירי רגב: תמר, תתייחסי להיבטים נקודתיים אזרחיים.

תמר זנדברג: מאה אחוז.

תמר זנדברג: אני רוצה להגיד ככה, שמענו כאן מכמה מקומות את סוגיית המיגון, יש עוד כמה סוגיות שרלוונטיות, אני בטוחה גם לשדרות וגם לעוטף עזה.

תמר זנדברג: ציינת ש-73% מהילדים מגיעים לבתי הספר, אתם בטח יודעים שיש רגעים, ואני לא יודעת, תעדכנו אותנו אתם, ראשי ומנהיגי הציבור, מתי מבטלים לימודים, האם העובדה שלא הוכרז מצב חירום, זאת הסיבה לכך שלא מבטלים לימודים או שההורים - - - מתי כן זה עומד לקרות?

תמר זנדברג: מה שאני רוצה לומר זה שהבנתי שלפחות במועצה אזורית אחת, אם לא בשתיים, לא מתקיימים היום לימודים בגילאים הצעירים, בגנים, כשבעצם רק מבתי הספר והלאה הולכים.

<אלון דוידי: אני לא מכיר את זה.

תמר זנדברג: אולי לא פה בשדרות, אבל זה מה ש - - -

<אלון דוידי: אני אגיד לך את התפיסה שלנו.

מירי רגב: רק שנייה, נציגת פיקוד העורף עונה כאן שבעוטף עזה, בכל המועצות ובכל הערים, הלימודים כסדרם.

תמר זנדברג: כולל גני הילדים?

מירי רגב: וזה כתפיסה, אז כאן אין מה לברר ואין מה לשאול.

מירי רגב: נמצאת פה נציגת פיקוד העורף שנתנה את התשובה.

תמר זנדברג: מכיוון שכמו שנאמר כאן, המצב נמשך כבר 13-14 שנה ואני לא יודעת, אני מקווה שכן אבל אני לא יודעת האם הוא הולך להסתיים בקרוב, אז אני חושבת שגם אנחנו כוועדת פנים צריכים לתת את הדעת על מה קורה, מה המענים, גם מבחינת ההורים, כאשר מבוטלים לימודים כאלה, באיזה אופן זה משבית את שגרת החיים כולה של משפחות שלמות וכמובן קודם כל של נשים - - -

מירי רגב: אז מה את מציעה, פיצוי?

תמר זנדברג: אני רוצה לשמוע האם קיימת - - -

מירי רגב: לא, אבל מה את מציעה?

מירי רגב: נמצא פה נציג משרד האוצר שתיכף ייתן - - -

דוד צור: אני אמרתי, לדעתי צריך למצוא מדרגת ביניים בין מצב חירום למצב שגרה.

מירי רגב: זה מה שאמרנו גם אז, הרי אמרנו בכל הדיונים, במקרה, דרך אגב, לא תיאמתי עם אלי ישי, חבר הכנסת אלי ישי, אבל הוא כיושב ראש ועדת משנה של ועדת החוץ והביטחון, שמתעסקת בכל סוגיית העורף יחד עם ועדת הפנים, קיימנו סדרה של דיונים שביניהם גם המלצנו לעשות את אותה מדרגה, שלפני החירום הכולל תהיה מדרגת ביניים.

מירי רגב: לא קיבלנו עוד את תשובת הממשלה ולכן תיכף אולי אתה תתייחס לזה.

תמר זנדברג: מה שאני רוצה לשאול זה מה קורה במצב הזה שמבוטלים לימודים, האם ניתנת הדעת על ימי העבודה שנלקחים, אני רוצה להזכיר שזה בעיקר נשים כמובן שנשארות עם הילדים בבית, ולפחות מאצלנו עולה התחושה שיום הלימודים מבוטל על ידי פיקוד העורף ועל ידי הרשויות המקומיות, אבל משרדי הממשלה האחרים לא נותנים את המענה ההיקפי של פיצויים על ימי עבודה שהלכו, מה קורה עם הדבר הזה.

תמר זנדברג: זה דבר ראשון.

תמר זנדברג: דבר שני, יש כאן נציג או נציגה של משרד הביטחון?

מירי רגב: פיקוד העורף.

תמר זנדברג: אתם אלה שנותנים מענה לנושא הרבש"צים?

תמר זנדברג: רכזי הביטחון ביישובים?

מירי רגב: חברים, אני רוצה לשחרר את מפקד משטרת שדרות.

מירי רגב: אני רוצה במעמד הזה, שמשטרת ישראל מותקפת יומם וליל על אירועים כאלה ואחרים, בצדק בחלקם היא מותקפת, אבל אני רוצה להגיד שאסור לשפוך את התינוק עם המים.

מירי רגב: אני יודעת שאתם פה בדרום - - -

דוד צור: בחלקם גם לא.

מירי רגב: בחלקם גם לא, לכן אני מנצלת את ההזדמנות הזאת להגיד לך, אפי, שאני יודעת שבמחוז הדרום, ואתם נמצאים פה, עושים את כל מה שניתן כדי לתת את המענה הביטחוני הראוי, גם לסדר הציבורי - - - לא ידעתי, אומר כאן ראש העיר שתחנת שדרות נבחרה כתחנה מצטיינת.

מירי רגב: אז קודם כל יישר כוח לך ולכל השוטרים שפועלים, לכל דרכך - - -

משה זלמן פייגלין: מותר למחוא כפיים בוועדת כנסת?

מירי רגב: מותר.

מירי רגב: אני אגיד לך מה, מותר, בהחלט מותר.

מירי רגב: אתה רץ לכפר עזה ואני לא רוצה להפריע לך לפעילות שלך.

מירי רגב: יישאר פה נציג המשרד לביטחון פנים, יש כאן כמה סוגיות שנלבן איתך.

מירי רגב: בכל מקרה באמת אני מודה לך ולשוטרים על העשייה הברוכה שלכם, יישר כוח, ושיהיו רק בשורות טובות.

<אפרים שימן: תודה רבה לכולם.

מירי רגב: בבקשה, תמר.

תמר זנדברג: סוגיית רכזי הביטחון ביישובים.

תמר זנדברג: משרד הביטחון, אני לא יודעת, פיקוד העורף, האם את כתובת, אבל את בטח מודעת למצב שיש רכזי ביטחון שמשרותיהם עומדות בפני קיצוץ ובכל פעם לא ברור האם המשרה הזו קיימת, מקוצצת, מה מצבה.

תמר זנדברג: זה צורך שעלה מהרבה יישובים במועצות האזוריות בעוטף עזה.

תמר זנדברג: אז אם את יכולה לענות על זה, אני לא יודעת אם את הגורם, או שאנחנו נפנה את זה למוקד אחר במשרד הביטחון.

מירי רגב: אם לא, אנחנו נעביר את זה בסיכום של הוועדה לעניין.

מירי רגב: שאלה נוספת?

תמר זנדברג: זהו.

מירי רגב: תודה רבה, חברת הכנסת זנדברג.

מירי רגב: אנחנו עוברים להתייחסות של המשרדים.

מירי רגב: הדובר הראשון, חבר הכנסת פייגלין אחריך ועוד יש לנו גם את חבר הכנסת אלי ישי, שאני באמת שמחה שהוא הצטרף אלינו פה לוועדה החשובה הזאת.

מירי רגב: משרד הפנים, מרדכי, כאחראי משרד הפנים על כל סוגיית העיריות, השלטון המקומי, גם אתה וגם הלר, אני מבקשת את ההתייחסות שלכם, אל"ף, איך משרד הפנים נערך במתן סיוע בכלל לעוטף עזה ולעיר שדרות, הבנתי מראש העיר כאן שבסך הכול הוא מקבל סיוע מאוד צמוד בעניין הזה, אז אני מבקשת לשמוע ממך את העניין, ומהלר את כל סוגיית הוועדה המחוזית, העברת כב"א מהשטח שלו בתוך שטח שדרות לאזור של מד"א ושם בעצם לאפשר שטח שבו אפשר יהיה להקים את התחנה, והתייחסות לגבי מה שאמר פה שי חג'ג' על כל אותם מקלטים שצריך באמת לראות איך מטפלים בהם מבחינת היתרי הבנייה יותר מהר.

מירי רגב: אחר כך מפיקוד העורף אני רוצה לשמוע התייחסות אחרת לגבי המיגון, אבל זה בתורךְ.

מירי רגב: בבקשה.

מירי רגב: .

<מרדכי כהן: אני אשתדל להיות מאוד ממוקד.

<מרדכי כהן: אם הייתה מוגדרת אותה הגדרה של מדרגת ביניים, ודאי שלמשרדי הממשלה, בהקשר הזה למשרד הפנים, היה יותר קל.

<מרדכי כהן: אבל מכיוון שהיא לא הוגדרה הנחת העבודה שלנו שהיא קיימת גם אם היא לא הוגדרה, וכך אנחנו פועלים מול שדרות.

מירי רגב: כך המשרד קיבל החלטה?

<מרדכי כהן: כך משרד הפנים פועל מול שדרות, תכנית הבראה, שיש בה עקרונות גמישים, ליווי צמוד מאוד של עיריית שדרות בכל ההקשרים.

<מרדכי כהן: יעיד על זה ראש הרשות, שאנחנו נכנסים לסוגיות שמשרד הפנים לא נכנס אליהן, מול מקורות וסוגיות של שכר ומתנ"ס.

<מרדכי כהן: כל מה שניתן להגמיש, כדי שהרשות תוכל לתפקד בחירום ובשגרה.

<מרדכי כהן: ישנה סוגיה אחת, שראש הרשות הזכיר, בצדק, ואת מודעת לזה, מירי, מכיוון שאת מרכזת את הנושא, סוגיית התשתיות של מים וביוב.

<מרדכי כהן: כל עוד הסוגיה הזאת לא תיפתר שדרות ורשויות דומות לה ייפלו בין הכיסאות.

<מרדכי כהן: לכל יתר הדברים, אני חושב שניתנו מענים הולמים, כולל מהימים האחרונים, אותו מענק מיוחד.

<מרדכי כהן: ייאמר לזכותה של שדרות, שהיא ניסתה לקדם את המהלך הזה, שראש הרשות חשב על שדרות ועל עוטף עזה וכל המהלך היה משולב, לתת מענה לשדרות ולמועצות האזוריות וכך היה, בסופו של דבר המענה הוא מענה כולל.

<מרדכי כהן: זה יקרה בפועל בימים הקרובים, אני חושב שזה יסייע מאוד לשדרות גם בשוטף, כי צריך להבין מה המציאות בשדרות, חירום חירום, אבל בסופו של דבר צריך שכר ומי, הדברים הכי אלמנטאריים, הכי בסיסיים לא מתקיימים, או עלולים לא להתקיים, וזאת הדאגה שלנו, לאפשר לשדרות חירום ושגרה וכך זה נעשה.

מירי רגב: אתם גם במשא ומתן עם ראש אגף התקציבים בעניין הזה?

<מרדכי כהן: אני חושב שהמאמצים של הימים האחרונים הושלמו.

<מרדכי כהן: כולנו יודעים מה המספרים, אלה סדרי גודל של 10 מיליון שקל נוספים לשדרות, שבחלקם מענק ביטחון - - -

דוד צור: תאגיד המים שלהם - - -

<אלון דוידי: אין לנו תאגיד מים.

<מרדכי כהן: זו סוגיה אחרת, דוד.

<מרדכי כהן: שדרות לא מתואגדת, המשמעות היא שהתשתיות בשדרות הוזנחו שנים.

<מרדכי כהן: רק הפחת, רק פחת המים ששדרות סובלת, מתגלגל מיד לגירעון והיא נמצאת בלופ בלתי אפשרי.

<מרדכי כהן: עד שהנושא הזה לא יוסדר או שהיא תתואגד, או שיימצא פתרון חילופי - - -

דוד צור: אבל מה התכנון לגביה?

דוד צור: עם מי היא אמורה להתאגד?

<מרדכי כהן: עד סוף השנה אמור להיות פתרון לדבר הזה.

מירי רגב: תיכף אני אתן התייחסות לעניין הזה.

<מרדכי כהן: מכיוון שמירי מרכזת את זה, עדיף שהיא תתייחס לזה.

<מרדכי כהן: כרגע הוקם איזה שהוא צוות בין תשתיות לאוצר לנסות למצוא מענה כולל לאותן רשויות שלא מתואגדות.

<מרדכי כהן: 38 שלא מתואגדות.

מירי רגב: כרגע הם מנסים להשפיע על אותן רשויות בזה שבעצם לא מעבירים להם את אותם מענקים.

מירי רגב: אני לא מוכנה שזה יהיה קשור אחד לשני.

<מרדכי כהן: לא, במקרה של שדרות, שדרות הוחרגה.

<מרדכי כהן: במסגרת תכנית ההבראה ניתן לה אותו מענק.

דוד צור: שדרות זה לא רחובות.

מירי רגב: נכון.

<מרדכי כהן: אבל לא לכל הרשויות.

מירי רגב: לכן אנחנו נקרא בעניין שדרות, כמו שאני אחריג אותה בעניין השיטור העירוני, היא היחידה שאני אחריג אותה המושב הזה, לאשר אותה בעניין שיטור עירוני, כך צריך - - -

<מרדכי כהן: היא הוחרגה.

מירי רגב: אז צריך לוודא שזה קורה.

מירי רגב: אם היא הוחרגה, לדעתי לשר הפנים - - -

<מרדכי כהן: היא הוחרגה ולגבי ביוב כבר יש התחלה של - - -

מירי רגב: לדעתי לשר הפנים יש מערכת יחסים מאוד טובה עם האוצר והוא יכול לבדוק אם היא הוחרגה מדוע זה לא קורה.

<מרדכי כהן: אני אומר לך קצת עובדות, ביוב כבר התחיל - - -

מירי רגב: אז למה זה לא קורה?

<מרדכי כהן: זה כבר קורה בפועל.

<מרדכי כהן: מה שאלון אמר זה מעבר לאותם 6.5 מיליון ששדרות נהנית, הוא רוצה שיהיה פתרון לטווח הארוך בתשתיות.

מירי רגב: לטווח הארוך יהיה פתרון תוך חודשיים.

<מרדכי כהן: אני מקווה.

מירי רגב: הלר, יש לך משהו?

<אבי הלר: דברים פשוטים.

<אבי הלר: העניין של הקמת תחנת כיבוי אש, הדבר קודם כל מתחיל בוועדה המקומית אצל אלון פה, אבל אם משרד הביטחון או מערכת הכבאות מגישה מחר בבוקר תכנית בבקשה להיתר והתכנית נמצאת, ההיתר בידיו של אלון.

<אבי הלר: במקרה אחר מקסימום זה יגיע לוועדה מחוזית, אני מניח שאם - - -

מירי רגב: אוקיי, אז בואו תתנו על העניין הזה יותר גז.

<אבי הלר: לגבי הנושא של הממ"דים, לגבי היתרי בנייה לממ"דים למבנים ישנים שאין להם היתר במקור.

<אבי הלר: זה נושא חדש, נחשפנו, ניקח את זה לידינו, ננסה למצוא פתרון.

מירי רגב: מאה אחוז, אז אנחנו גם נוציא את זה בסיכום של הוועדה, אבל, הלר, בגלל שאני יודעת ומכירה את העבודה שלך פה בדרום ואני מאוד מאוד מעריכה את צורת העבודה שלך, אני מבקשת שתיתנו לזה פתרון מהיר כמה שניתן לסוגיה הזו.

מירי רגב: חבר הכנסת פייגלין, בבקשה, ולאחר מכן המשרד להגנת הסביבה.

משה זלמן פייגלין: תודה, גברתי יושבת הראש, אדוני ראש העיר.

משה זלמן פייגלין: קודם כל באמת אני חושב שכל הוועדה מגיעה לכאן מאוחדת מתוך מטרה, אל"ף, להזדהות, ובי"ת, לפתור בעיות טכניות.

משה זלמן פייגלין: טוב עשית, גברתי, שהורדת אותנו לכאן ואין ספק שהדבר חשוב ביותר.

משה זלמן פייגלין: אבל כשאני מקשיב לדיון הטכני וכיצד נוסיף ממ"דים איפה שצריך וכיצד נפתור את בעיית המיגוניות פה והמיגוניות שם, אני נזכר במילים של ביאליק, אחרי פרעות קישינב, שאמר 'השמש זרחה והשיטה פרחה והשוחט שחט'.

משה זלמן פייגלין: אז עוד פעם נופלים קסאמים על שדרות ועוד פעם, בשיטת המיגוניות ובשיטת הממ"דים השיטה, שיטת המיגון, פורחת, והשוחט החמאסי ממשיך לשחוט.

משה זלמן פייגלין: כלומר מצד אחד יש כאן רצון גדול, מצדי ואני בטוח שמצד כל הנוכחים, לעזור מבחינה טכנית, אבל מצד שני הרצון לדידי, חבר הכנסת צור, לברוח אל הנושאים הטכניים הטקטיים ולהימנע מהתמודדות עם הבעיה האסטרטגית תביא לכך שהשוחט ימשיך לשחוט.

דוד צור: אבל נראה לך שעם ראש העיר ועם התושבים נפתור את הבעיה האסטרטגית?

משה זלמן פייגלין: כן, בהחלט.

משה זלמן פייגלין: ראש העיר מבין בדיוק מה קורה כאן.

משה זלמן פייגלין: אני לא בטוח שבירושלים מבינים מה שמבינים כאן בשדרות.

משה זלמן פייגלין: ועוד מעט נעבור למיגוניות בבאר שבע ומיגוניות בתל אביב ונמגן את כל המדינה לדעת ואולי נחפור את תל אביב אל מתחת לקרקע והכול ייפתר.

דוד צור: אבל זה מה שקורה לנו, שכולם מבינים באסטרטגיה ובסוף שכחנו - - - הרמה הטקטית.

מירי רגב: חבר הכנסת צור, תאפשר לחבר הכנסת פייגלין להביע את דבריו.

משה זלמן פייגלין: אני רוצה לומר לך דבר אחד, ידידי, באמת ידידי חבר הכנסת צור, אני מודה לך שהרמת לי להנחתה.

משה זלמן פייגלין: לפני 20 שנה אני עצרתי את כל המדינה כדי למנוע את זה.

משה זלמן פייגלין: אז אני יודע, ידעתי להתריע ואני גם יודע מה הפתרון, אני ידעתי מה שלא ידעו בירושלים וגם היום אני יודע מה הפתרון.

משה זלמן פייגלין: כן, כאן יודעים הרבה יותר טוב מאשר בירושלים מה קורה, דברים שרואים מכאן משם כבר אף אחד לא יראה.

משה זלמן פייגלין: דברים שמי שראה והיה מוכן לספוג את כל הביקורת ואת כל ההשפלות וגם את המעצרים כשהיה צריך, כדי לנסות למנוע את הדבר הזה, אף אחד אחר לא יראה.

דוד צור: זו הממשלה שלך ושלי.

משה זלמן פייגלין: זו הממשלה של כולנו, אבל הממשלה כולה וכל ממשלות ישראל ב-20 השנים האחרונות, דוד, שבויות בתוך המדמנה הקונספטואלית הזאת של הסכמי אוסלו - - -

דוד צור: כן, אבל פוליטיקה יש לנו זמן לעשות בירושלים.

מירי רגב: אנחנו נעשה את זה במליאת הכנסת.

דוד צור: באנו לעזור להם, לא באנו - - -

משה זלמן פייגלין: גברתי, משקל נגד הדברים שנאמרו קודם.

דוד צור: מה זה פה, מרכז הליכוד?

משה זלמן פייגלין: לא, זה לא מרכז הליכוד - - -

דוד צור: באנו לעזור, לא באנו - - -

משה זלמן פייגלין: נכון, באנו לעזור, אני עכשיו עוזר.

מירי רגב: למה כל פעם שמתווכחים זה ישר מגיע למרכז הליכוד?

מירי רגב: מה כל כך רע במרכז הליכוד?

דוד צור: הכול נהדר.

מירי רגב: אנחנו אומרים שצריך להיכנס בחמאס, מה זה קשור למרכז הליכוד?

מירי רגב: מילא לשמוע את זה מזנדברג, אבל ממך, צור?

דוד צור: עם כל הכבוד לכל הדוברים - - -

מירי רגב: למה כל דבר לדחוף את מרכז הליכוד?

מירי רגב: מה רע במרכז הליכוד?

דוד צור: אם יורשה לי - - -

דוד צור: אתם יכולים לחבר את כל מה שכולכם נכנסתם בחמאס, עדיין לא תגיעו לעשירית ממה שאני אישית נכנסתי בחמאס, אז אל תלמדו אותי מה זו טקטיקה.

דוד צור: באנו לפה להזדהות ולסייע ולא הצלחנו עדיין להשמיד את הטרור.

דוד צור: אז אנחנו באנו לעזור.

דוד צור: אין לי בעיה, אתם רוצים לדבר פוליטיקה נדבר פוליטיקה - - -

מירי רגב: חברת הכנסת זנדברג אמרה את עמדתה, רוצה חבר הכנסת פייגלין להביע את עמדתו.

דוד צור: סליחה, לא ראיתי את דני.

דוד צור: יש פה יותר מ-10%.

מירי רגב: דני עכשיו הוא לא - - - חכה, עוד לא הגענו אליו.

דוד צור: לא, דילגתי עליו.

משה זלמן פייגלין: אני לא מבין בטקטיקה, אתה צודק.

משה זלמן פייגלין: אני כנראה לא מבין שום דבר בטקטיקה, אבל אני כנראה קצת מבין באסטרטגיה וזה בדיוק מה שחסר כאן.

דוד צור: לא אמרתי שאתה לא מבין, משה.

משה זלמן פייגלין: אני רוצה לסיכום, גברתי, שכל עוד לא נצליח להפוך כיוון ב-180 מעלות, כל עוד לא נדע לצאת מתוך המדמנה של אוסלו, לא נוכל להתנקות מהבוץ הזה שעלינו ולא נוכל לבוא עם פתרונות אמיתיים.

משה זלמן פייגלין: אני למשל מתנגד לכניסה לעזה, בשביל מה להיכנס, כדי לצאת למחרת?

משה זלמן פייגלין: אם זו לא ארצנו, אנחנו לא יכולים לנצח ואין לנו מה לחפש שם.

משה זלמן פייגלין: בשביל מה?

משה זלמן פייגלין: בשביל שבטעות ייהרג ילד ויהיה לנו עוד גולדסטון?

משה זלמן פייגלין: כל עוד באופן מהותי לא נדע להגיד 'אוסלו היה טעות', כל עוד כאן, אדוני ראש העיר, מילת ביקורת, כל עוד כאן בעיר הזאת אתה מקבל בכבוד את האיש האחראי יותר מכל לטבילתה של מדינת ישראל בתוך הקונספציה הזאת, הנשיא פרס, אתה לא יכול לצאת מזה, אתה תקוע בתוך אותה קונספציה.

משה זלמן פייגלין: תודה רבה.

מירי רגב: תודה רבה לך, חבר הכנסת פייגלין.

מירי רגב: אני מבקשת מהמשרד להגנת הסביבה באופן קצר לתאר את האתגרים שיש כאן בשדרות, כיצד המשרד להגנת הסביבה מתכוון לטפל בהם ולאחר מכן נעבור לחבר הכנסת אלי ישי.

<גיא סמט: אני חושב שיש הרבה אתגרים, אבל הבעיה הספציפית שהעלה ראש העיר היא הבעיה המהותית ביותר, היא בעיה של שפכים, שאזור התעשייה מזרים היום את השפכים ואין מערכת איסוף שמובילה למתקן טיהור שפכים, השפכים זורמים בתוך הנחל שעובר בתוך היישוב, גולשים למערכת הניקוז העירונית ומשם יוצאים עוד הפעם לנחל שהוא יובל של נחל שקמה.

<גיא סמט: למעשה אנחנו צריכים לעצור את התעשייה, כי אתה לא יכול להמשיך עם שפכים שזורמים, והשפכים זורמים באמצע היישוב.

מירי רגב: התעשייה שנמצאת ממול לשדרות - - -

<גיא סמט: אזור התעשייה לא מחובר לביוב.

<גיא סמט: אין כאלה מקרים.

<גיא סמט: כלומר אני לא מכיר בדרום מקרה, וישנן רשויות אפילו יותר חלשות, הרשות היא בדירוג למ"ס 4, אם אני זוכר, אפילו בדירוג למ"ס 1 אין לי את זה, ברשויות באמת כושלות אין כזה דבר.

<גיא סמט: מצד אחד אני מסתכל על ראש רשות שהוא נמרץ ורוצה ומדבר איתי ומנסה לפתור את הבעיה, מצד שני הבעיה לא נפתרת.

מירי רגב: איך היא אמורה להיפתר?

<גיא סמט: היא אמורה להיפתר על ידי זה שהרשות תשקיע, או באמצעות, כמו שראש העיר סקר קודם, תאגידים, או באמצעות קבלת כספים ממשרדים אחרים.

<גיא סמט: בסופו של דבר תפקידי, מה שהמחוקק הטיל עליי, זה להגיע לאותה נקודה ולראות האם מערכת השפכים מתקיימת כמו שהיא צריכה להיות או לא מתקיימת מערכת שפכים.

מירי רגב: כן, אבל גם להגנת הסביבה יש כסף, תשאל את השר שלך.

מירי רגב: הוא היה אצלנו לא מזמן והוא אמר שיש קרן למגזר הערבי, שזה חשוב וזה טוב ועודדנו את זה, והוא אמר שיש קרן לעוד מגזרים, אז מה הבעיה שהשר שלך יגיד שיש כאן בעיה אמיתית וגם הגנת הסביבה תוכל להשקיע כסף בעניין הזה?

<גיא סמט: זה נכון שלמשרד להגנת הסביבה יש קרן ניקיון.

<גיא סמט: קרן ניקיון מתעסקת בתחום הפסולת, על פי החקיקה, ובזה עיקר תקציבו של המשרד.

<גיא סמט: אני הייתי גם סמנכ"ל למינהל במשרד, אני מכיר קצת את המשרד ותקציבו, אבל בסופו של דבר התקציבים האלה, מי שממונה, יש מנהלת ביוב ארצית, יש משרד התמ"ת שגם אחראי על אזורי תעשייה, זו האחריות שלהם על פי החוק ולדעתי צריך לפתור את הבעיה הזאת, הבעיה הזאת לא יכולה להימשך.

מירי רגב: אני גם חושבת שלשר שלך יש מה לעשות, הוא מתגורר פה, הוא יודע מה קורה פה ובהחלט הגנת הסביבה, כדי לתת איכות חיים טובה יותר, בדיוק כמו שהיא הולכת ועושה את זה עם מחזור ודברים אחרים במגזרים אחרים, שהם חשובים ואנחנו בעד זה ואנחנו מקיימים על זה דיונים נקודתיים במשרד הפנים והגנת הסביבה בוועדה שלנו, הגנת הסביבה והשר יכול לתת לפה מענה.

מירי רגב: אם הבעיה פה כל כך חמורה הוא צריך גם לשים כסף מכיסו לעניין הזה.

מירי רגב: אנחנו נעביר את זה בסיכום.

מירי רגב: חבר הכנסת אלי ישי, בבקשה, ולאחר מכן המשרד לביטחון פנים.

אליהו ישי: טוב, יישר כוח, באמת הגעתם לפה, כל הכבוד.

אליהו ישי: אני רוצה לחזק גם את ראש העיר, תושבי העיר והעוטף וראשי הרשויות שם, שעושים עבודה ומתנהלים במהלך השנים האחרונות באמת לא באופן פשוט.

אליהו ישי: זה ממש לא קל, אבל הם מתנהלים בגבורה ועושים את מה שצריך לעשות.

אליהו ישי: אני מכיר את האזור הזה לא רק בביקוריי פה כשר הפנים וכשר התמ"ת.

אליהו ישי: - - - לחוש ולחוות את התחושה הקשה של התושבים פה.

אליהו ישי: הייתי פה גם כחבר ממשלה בקבינט במבצעים '

אליהו ישי: עופרת יצוקה' ו'עמוד ענן' והקו צריך להיות ברור, כשפה אין שקט גם שם אין שקט.

אליהו ישי: נכון שאיפוק זה כוח, אבל לפעמים אנחנו מפרשים את האיפוק כחולשה.

אליהו ישי: לא יכול להיות שפה יהיו כל הזמן סבבים ואנחנו נבוא ונגדיר שאיפוק הוא כוח.

אליהו ישי: איפוק הוא כוח כשאנחנו יודעים לממש את כושר ההרתעה שלנו.

אליהו ישי: כשאנחנו לא יודעים לממש את כושר ההרתעה שלנו אז האיפוק הזה הופך לחולשה.

אליהו ישי: צר לי שהממשלה להערכתי די משותקת, בגלל המרכיב הקואליציוני שלה, לכן עדיין לא נעשה דבר וחצי דבר.

אליהו ישי: מכל מקום הסיוע של משרדי הממשלה השונים, שאני גם מכיר את זה מקרוב, הוא סיוע חשוב.

מירי רגב: אז אתה בעד המשך אי התגובה לפעילות החמאס?

אליהו ישי: לא, ממש לא.

דוד צור: לא, הוא בעד הרחבת הממשלה.

דוד צור: גם אני, אלי, תבוא.

אליהו ישי: אני ישבתי בממשלות ישראל לא מעט שנים, גם בסבבים של 'עופרת יצוקה' וגם ב'עמוד ענן'.

אליהו ישי: איפוק זה כוח כשאתה מחזק את כושר ההרתעה.

אליהו ישי: כשאתה לא מחזק כושר הרתעה אז איפוק זה לא כוח, זה מתפרש כחולשה, ולכן כשפה אין שקט גם שם לא יהיה שקט וחייבים לפעול להחזיר את השקט.

אליהו ישי: גם ב'עופרת יצוקה', לאחר מכן היה לנו שקט.

אליהו ישי: איך כתוב 'ותשקט הארץ 40 שנה', אם לא 40 שנה אז כמה שנים גם חשוב.

אליהו ישי: אחרי 'עמוד ענן' היה שקט של כמה שנים.

אליהו ישי: לא יכול להיות שפה תהיה אש ושוב אש ושוב אש ואין פה שקט ושם יהיה שקט.

אליהו ישי: הקבינט צריך לקבל החלטה.

אליהו ישי: לצערי הרב יש לי איזה שהיא תחושה של ממשלה משותקת בגלל המרכיב הקואליציוני שלה.

אליהו ישי: מכל מקום הממשלה חייבת לקבל החלטה ויפה שעה אחת קודם.

אליהו ישי: חטפו שלושה חיילים, גם הרגו אותם וגם הטרור פה משתולל ולכן צריך לפעול באופן מיידי.

אליהו ישי: הפעולות שמתבצעות על ידי הממשלה, אני מברך אותן, גם על העמידה האיתנה וההנהגה של העיר בשעות הקשות האלה, וגם אותך, מירי, שיזמת פה את הדיון הזה.

אליהו ישי: את יוזמת ותזמי עוד דיונים בהמשך, על מנת לסייע לתושבים.

אליהו ישי: מצד שני, הוויכוח הענייני האסטרטגי צריך להיות בקבינט, בממשלה, בחוץ וביטחון בכנסת, במליאה של חוץ וביטחון וכדומה, אבל אין ספק שאי אפשר להשאיר את התושבים ככה חשופים.

אליהו ישי: יש תחושה, של תושבי שדרות והעוטף, שאם זה היה בתל אביב לא היה שקט.

אליהו ישי: אז כן הייתה פעילות, אז כן היו עושים משהו.

אליהו ישי: תחושה כזאת, אני לא יכול לומר שהיא לא הגיונית, שהיא לא סבירה, לצערי הרב יש הרבה היגיון בתחושה הקשה.

אליהו ישי: תודה.

מירי רגב: תודה רבה לך, חבר הכנסת אלי ישי, ידידי, שגם עשינו כמה שיתופי פעולה מאוד מבורכים במהלך המושב האחרון.

מירי רגב: אני מבקשת את התייחסות המשרד לביטחון פנים, לאחר מכן משרד האוצר בכל היבט הפיצוי ופיקוד העורף.

מירי רגב: לאחר מכן אנחנו יוצאים לסיור.

<דני שחר: אני אקריא לכם - - - ביקשתי שיכינו לי תכנית בתוך התקציב שלי בתקצוב - - - הראיתי לה את האס.

<דני שחר: אמ.

<דני שחר: אס, מתוך התקציב שלי לטובת הקיץ, פנאי וכו'.

<דני שחר: זה יבוא מהתקציב שלי, אני אעביר בצינורות שלי ושם כבר יושבים על המדוכה, זה כסף שמהר מאוד יגיע באמצעות 'עיר ללא אלימות'.

<דני שחר: אני עם ראש העיר בקשר מיום כניסתו לתפקיד, אני באמת מגיע לכאן כל סיבוב, אם אני לא במילואים אז אני מגיע לפה כל סיבוב.

<דני שחר: אני חושב ששיתוף הפעולה עם המשרד לביטחון פנים הוא טוב מאוד.

<דני שחר: הייתי כאן גם אחרי האירוע באזור התעשייה.

<דני שחר: שני דברים.

<דני שחר: אל"ף, אנחנו הכנו תכנית מהירה מאוד עם אנשי מקצוע לגבי הכנת מערכת מצלמות וכו'.

<דני שחר: לך ולראש העיר אני אומר, מה שזה עושה באשקלון, באופקים, בבאר שבע, המערכת הזאת, בהגעה מהירה של כוחות הביטחון לנקודות האירוע, כל המצלמות של 'עיר ללא אלימות' זו מהפכה.

<דני שחר: פה כבר יש תשתית מצוינת.

מירי רגב: אבל צריך עוד מיליון ₪ כדי לסגור את זה.

<דני שחר: 1,300,000.

<דני שחר: אז אני יודע שעכשיו מוציאים הצעת מחליטים כדי לסכם את זה.

<דני שחר: ברגע זה יאושר - - -

מירי רגב: הצעת מחליטים בממשלה?

<דני שחר: כן, בממשלה.

<דני שחר: ברגע זה יאושר אנחנו מחר בבוקר יכולים לעבוד.

<דני שחר: אותו כנ"ל לגבי השיטור העירוני.

<דני שחר: ברגע שגברתי תאשר או תחריג את שדרות - - -

מירי רגב: אז אני כבר מודיעה לך, תעביר צו שיטור עירוני לשדרות בלבד, ותעביר את כל השאר, אני רוצה לבחון אותם לגבי המושב הבא.

מירי רגב: שדרות הם היחידים שאנחנו נאשר אותם כרגע.

<דני שחר: בהחלט.

<דני שחר: אני הייתי כאן ביום חמישי האחרון, סגרתי עם המשטרה המצוינת שיש פה ובכלל וברגע שזה יאושר, אנחנו יכולים לצאת לדרך במיידי.

מירי רגב: אוקיי.

מירי רגב: מה עם הבטחת מוסדות?

<דני שחר: את מדברת על מוסדות חינוך?

מירי רגב: כן.

<דני שחר: זה לא בחצר שלנו.

מירי רגב: אז של מי אבטחת מוסדות חינוך?

<אלון דוידי: לא, זה ביטחון פנים.

<אלון דוידי: זה מאטצ'ינג.

<דני שחר: מאטצ'ינג של משרד החינוך, זה לא אנחנו.

מירי רגב: לא, אבטחת מוסדות, יש היבט של משרד לביטחון פנים.

<אלון דוידי: החשב המלווה מבקש ממני עכשיו לקצץ.

<אלון דוידי: מזל שעמדנו בפרץ והנה עכשיו אנחנו עוברים את התקופה הזו.

<אלון דוידי: אני לא אוכל לעשות את זה לאורך זמן אם לא יבטלו את המאטצ'ינג של ה - - -

תמר זנדברג: המאטצ'ינג של מי?

מירי רגב: לא, של המשרד לביטחון פנים.

מירי רגב: הם רוצים מאטצ'ינג בעניין של אבטחת מוסדות.

תמר זנדברג: מאטצ'ינג עם מי?

מירי רגב: העירייה.

תמר זנדברג: העירייה נותנת את הרוב?

מירי רגב: לא, העירייה נותנת 36%.

<דני שחר: אני אבדוק את זה ואני חייב תשובה.

אליהו ישי: צריך להחריג את שדרות.

אליהו ישי: במקרים האלה גם בעבר זה נעשה, צריך להחריג את שדרות מהמאטצ'ינג הזה.

אליהו ישי: או לפחות לצמצם אותו, שיוכלו לעמוד בזה.

<קריאה: דרך אגב, יש יישובים בארץ שלא נמצאים במצב שלנו והם ממומנים 100%.

מירי רגב: איזה?

מירי רגב: תגידו.

<קריאה: אני יושב עם קב"טי מוסד, אני במקרה אחראי גם על הנוסח ואני יודע על קב"טים.

<קריאה: אני לא רוצה עכשיו ל - - -

אליהו ישי: שווה לבדוק את זה.

מירי רגב: אז אני אבקש גם בסיכום הוועדה ואני מבקשת לתת לי תשובה על העניין הזה של אבטחת מוסדות.

מירי רגב: את המאטצ'ינג לצמצם להם, אם אפשר, כמו שגם אמר פה אלי ישי, אני חושבת שזה נכון ממש להחריג אותם בעניין הזה.

תמר זנדברג: מה לגבי המועצות האזוריות מהבחינה הזו?

מירי רגב: לא העלו את זה פה, אז אני לא יודעת להגיד לך.

תמר זנדברג: לא, המועצה היחידה ששמענו כאן זה בעצם מועצה שמחוץ לטווח, השאלה על המועצות שבטווח.

<אלון דוידי: אנחנו לא מחוץ לטווח, אנחנו רק לא מוגדרים יישובי עוטף.

תמר זנדברג: כן, התכוונתי מחוץ לטווח הטריטוריאלי, לא מחוץ לטווח ה - - -

מירי רגב: הלאה, משרד האוצר.

תמר זנדברג: רגע, מישהו יודע פה?

תמר זנדברג: לגבי המועצות האזוריות, מה קורה שם במיגון, שמעתי היום בבוקר שיש יישובים שלא ממוגנים בכלל.

<אלון דוידי: אין דבר כזה.

תמר זנדברג: השאלה על מוסדות חינוך.

<אלון דוידי: בעוטף אין דבר כזה.

<אלון דוידי: אני מציע, חברת הכנסת, אנחנו נשמח מאוד, באמת, עכשיו עזבי כל מה שדיברנו לפני כן, אני מאוד מכבד, לא הבנת אותי ב - - - אני אמרתי בעניין הפסקת אש, קודם כל שבהפסקת אש נבוא מתוך מוצא של כוח, אנחנו לא מרגישים מוצא של כוח - - -

תמר זנדברג: רק שתבין, אתה זכאי לעמדה הפוליטית שלך, אבל גם אצלך פה אתה יכול לשמוע - - -

<אלון דוידי: לא קשור לעמדה הפוליטית או לא עמדה פוליטית - - -

תמר זנדברג: לא, זאת בדיוק עמדה וזה בסדר.

<אלון דוידי: רגע, רגע, רגע.

תמר זנדברג: אני שומעת אותך.

<אלון דוידי: מכיוון שאנחנו נמצאים במציאות הזו, גם לפני שהייתי פה ראש עיר אני גר פה 18 שנה, לא נולדתי פה, נולדתי בבאר שבע, באתי לפה, עיר מקסימה, אנחנו מזמינים אתכם, את כולכם, יש פה אנשים שכבר שנים נמצאים באזור.

<אלון דוידי: חברי כנסת, אני למשל הכרתי את פייגלין כששבתתי רעב מול הבית של עמיר פרץ, 10 ימים, נראיתי הרבה יותר נחמד, אלי ישי הוא אזרח כבוד של העיר שלנו על כל מה שעשה למען האזור, אני באמת מזמין אותך לסיור של כמה שעות בעיר שלנו ובעוטף עזה.

<אלון דוידי: אנחנו ניסע, נסתובב, נרד אל המקומות, ניפגש עם תושבים.

<אלון דוידי: אני אשמח מאוד לשמוע - - -

תמר זנדברג: בשמחה רבה.

תמר זנדברג: אנחנו פה לא בפעם הראשונה ולא בפעם האחרונה.

<אלון דוידי: לכן אני אומר, אנחנו נשמח מאוד שנעשה את זה - - -

מירי רגב: אז היינו בגן הילדים, נכון?

מירי רגב: היה סיור בגן הילדים.

תמר זנדברג: אני אמרתי, אני לימדתי כאן 9 שנים.

תמר זנדברג: היום בבוקר הייתי ב - - - וזו לא פעם ראשונה שאנחנו פה בעוטף, אני שואלת בגלל ששמעתי שיש במועצות האזוריות קיבוצים ומושבים שלא ממוגנים.

<אלון דוידי: התשובה היא שיש פערים.

<אלון דוידי: יש פערים.

תמר זנדברג: אז רציתי לשאול האם אותו דין של המאטצ'ינג ושל התקדמות התכנית, האם חל גם במועצות האזוריות?

<אלון דוידי: התשובה היא פשוטה.

<אלון דוידי: יש דברים שאנחנו פועלים כרשות אחת, כעוטף, ויש דברים שאנחנו פועלים כל אחד לפי - - - למשל אני עכשיו דוחף, היה פה שר האוצר בשבוע שעבר, הולכים להקים מעונות סטודנטים בשדרות, כתפיסה ומענה אזרחי.

<אלון דוידי: גם אם יש לי חילוקי דעות עם יאיר לפיד מה המענה המבצעי, לפחות אני יודע שאת הדבר הזה, אנחנו נביא לשדרות עוד 300-400 סטודנטים וזה יחזק אותנו.

<אלון דוידי: אנחנו נשמח מאוד, בקיצור, לעשות את הסיור הזה.

מירי רגב: משרד האוצר, בבקשה.

מירי רגב: פיצויים, האם הגיעו אליכם בקשות של שדרות ואחרים לגבי פיצויים?

מירי רגב: איפה זה עומד?

<רמי יצקן: אני סגן מנהל מחלקת הפיצויים של מס רכוש, זה לא הכובע הכללי של האוצר, זה יותר סביב הנושא של הפיצויים ספציפית.

<רמי יצקן: בעקבות ההסלמה משבוע שעבר תגברנו את הצוותים שלנו, יש לנו פה מוקד קבוע בשדרות שנמצא בסנטר של פרץ בוני הנגב.

<רמי יצקן: איישנו אותו כמובן, הגיעו לכאן צוותים.

<רמי יצקן: כל נזק, כל אירוע שקורה, כל נפילה, מיד הצוותים שלנו מגיעים למקום.

<רמי יצקן: עד היום טיפלנו בחמישה בתי עסק, מפעלים, שנגרם להם נזק ישיר, המפעל המשמעותי יותר ששם קרתה גם שריפה, זה דנבר צבעים.

<רמי יצקן: אנחנו בתהליך ש - - -

מירי רגב: אתם בתהליך של התשה?

מירי רגב: אתם מתישים אותו או אתם בתהליך של הבנה איתו?

<רמי יצקן: ממש לא.

<רמי יצקן: את יכולה להתרשם ממנו, אני חושב, רק ביום חמישי היינו אצלו, הוא קיבל מקדמה בסך מיליון שקל.

<רמי יצקן: יש מהנדסים ושמאים שמלווים אותו יום יום, אין יום שאנחנו לא נמצאים אצלו.

מירי רגב: אני מקבלת שהם מותשים.

<רמי יצקן: ממש לא.

<רמי יצקן: אני לא שמעתי את זה ממנו.

מירי רגב: שסופרים להם את מספר השלבים, שני שלבים יש פה?

מירי רגב: אז ניתן לכם שניים במקום להחליף את כל התריס.

<רמי יצקן: את מדברת על המפעל כרגע?

מירי רגב: אני מדברת באופן עקרוני, שההתנהלות מולכם היא התנהלות מתישה והתנהלות שעכשיו אני בכלל צריכה להוכיח שתקפו אותי, כאילו לא רואים את זה.

<רמי יצקן: ממש לא.

<רמי יצקן: אני לא מכיר אמירה כזאת, לא שמעתי מאף ניזוק שזו הגישה.

<רמי יצקן: להיפך, הגישה היא מאוד לבוא לקראת ולסדר כמה שיותר מהר את הדברים.

<רמי יצקן: אני חושב שגם ראש העיר יודע את זה, ליווינו אותם ביום חמישי פה בסיור בכל הנזקים.

<רמי יצקן: אז לצורך העניין, עוד פעם, מבחינת סקירה, חמישה בתי עסק, שניים מהם כבר זכו למקדמה שתאפשר להם חזרה לשגרה.

<רמי יצקן: כל השלושה - - -

משה זלמן פייגלין: שאלה ספציפית לגבי אותו מפעל, אתם מנסים לגרום לו לפתוח את המפעל מחדש?

<רמי יצקן: בהחלט כן.

משה זלמן פייגלין: במה זה בא לידי ביטוי?

<רמי יצקן: זה בא לידי ביטוי בכך שהוא כבר השמיש שלוש מכונות, אנחנו מאפשרים לו - - -

מירי רגב: כן, הוא אומר שכבר נתנו לו מקדמה.

<רמי יצקן: מקדמה משמעותית, יש לו מלווים, הוא כבר ניקה חצי מהמפעל ובשבוע הבא הוא מתחיל לייצר.

מירי רגב: אני שמחה.

מירי רגב: אני אומרת לך שזה לא היה ככה בעבר, בסיור האחרון שהיה לנו בשדרות לפני - - - אני לא זוכרת מתי זה היה, זה היה לא היה ככה ואני שמחה שזה השתנה.

<טל טורן: צריך להחריג את שדרות בפיצוי לגבי עובדים.

<טל טורן: אנחנו לא נחשבים כיישוב ספר, לצערי הרב.

<טל טורן: זאת אומרת שהשכר לעובדים - - -

<קריאה: בגלל שלא הוכרז מצב חירום אין שיפוי לעובד בנושא שכר.

<קריאה: הוא לא עובד עכשיו, כי המפעל פגוע.

<רמי יצקן: אני אמשיך את הסקירה, ברשותכם.

<רמי יצקן: יש מספר נזקים לחברת חשמל, רוב הנזקים כבר תוקנו, הם בקשר ישיר מולנו.

<רמי יצקן: נזק לתשתיות, שהעלה פה ראש העיר, טופל מולם, הגענו לסיכום איתם על הנזק הספציפי לתשתיות באזור המפעל שנשרף.

<רמי יצקן: לגבי הביוב אני מדבר.

מירי רגב: מה עם פיצויים של עובדים, זה די דומה לשאלה ששאלה קודם חברת הכנסת זנדברג, עובדים שלא יוצאים לעבודה בגלל צבע אדום.

<רמי יצקן: לא יודע, חוק מס רכוש מאפשר פיצוי בגין נזק ישיר.

<רמי יצקן: כל מה שאנחנו מדברים כרגע זה נזק ישיר.

<רמי יצקן: נזק עקיף, שזה נזק שהוא תוצאה של הפסד או מניעת רווח, משולם רק ליישובי ספר.

<רמי יצקן: מאחר ששדרות לא מוכרת כיישוב ספר הפיצוי שניתן בעבר, למשל ב'עופרת יצוקה' וב'עמוד ענן', זה היה רק בעקבות תקנות של הוראת שעה שאפשרה להכיר לפרק הזמן המסוים הזה את שדרות - - -

מירי רגב: מי אמור לאחד בעצם את שדרות ל - - -

תמר זנדברג: כלומר אם מחר מבטלים פה את הלימודים, ההורים שנשארים בבית עם הילדים לא מפוצים?

<מרדכי כהן: אלא אם כן תהיה הוראת שעה כמו שהיה - - -

<רמי יצקן: שר האוצר באישור ועדת כספים.

מירי רגב: איזה מנגנון יכול להחריג אותם, מרדכי?

<מרדכי כהן: הוראת שעה.

<רמי יצקן: שר האוצר באישור ועדת הכספים.

<רמי יצקן: עוד פעם, זה לא פתרון פלא, אני חושב, גם מי שזכאי כיישוב ספר לפיצויים, התקנה מדברת על זה שרק פרקי זמן מסוימים של הפסקת פעילות מאפשרים פיצוי על נזק עקיף.

<טל טורן: אני חושב שהמפעל עומד בקריטריונים האלה.

<רמי יצקן: במקרה הזה כן.

<רמי יצקן: במידה שהוא היה יישוב ספר כן.

מירי רגב: בקיצור צריך להעביר בקשה מסודרת, גם של עיריית שדרות לעניין הזה, לשר האוצר, וגם אנחנו נעביר בקשה מסודרת של הוועדה להחריג אותה.

מירי רגב: כל אותם הורים שנשארים בבית, בעקבות העניין של צבע אדום, לא יכולים להישאר לא מתוגמלים בעניין הזה.

מירי רגב: צריך לראות איך אנחנו עושים את זה, כמובן במינון ה - - - אני מבינה את סך ההוצאות, אבל מצד שני גם צריך להבין את המציאות הביטחונית של האזור.

<רמי יצקן: שתי משפחות פונו לבתי מלון, שתי משפחות שנגרם להן נזק ישיר בביתן ועדיין נמצאות בבתי מלון.

<רמי יצקן: סדר גודל של נזקים זה 22 רכבים, נגרם להם נזק, 38 מבנים.

<רמי יצקן: נזק זה גם, כמו שאמרתם, תריס, חלון, מבחינתנו זה נזק ונזקים לחקלאות.

מירי רגב: אוקיי, אני רק מבקשת שלא תתישו את האזרחים ואת אותם גורמים שמגיעים אליכם.

מירי רגב: אני אומרת את זה חד וחלק, אני יודעת למה אני אומרת את זה, כל מה שחשבנו - - -

<רמי יצקן: אני לא יודע למה אתם אומרים את זה.

<רמי יצקן: מי שעובד מולנו - - -

מירי רגב: אז אני אפגיש אותך עם כמה מהם.

<רמי יצקן: אני אשמח, אני מוכן.

מירי רגב: אוקיי, אחרון הדוברים לפני הסיכום, ממשרד הביטחון, נירה, בבקשה, שעושה מילואים, יישר כוח למירה שהגיעה לפה במסגרת המילואים שלה.

מירי רגב: באמת גאווה גדולה.

<נירה שפך: אני לא מייצגת את משרד הביטחון, אני מייצגת את פיקוד העורף.

<נירה שפך: אני באוגדת עזה, אבל אני במקצוע עורף, אני בשני הכובעים, כי אזור עוטף עזה שייך לאוגדת עזה.

<נירה שפך: אני רוצה לפתוח באמירה כללית וחשובה, אני חושבת שעיריית שדרות קפצה מדרגה בנושא תפעול במצבי חירום, במקרה הזה זה סמי חירום, הן מבחינת החוסן והן מבחינת - - - אם אנחנו נוגעים בכל הפרמטרים שאנחנו כנפה בודקים אותם, אם זה בתלונות תושבים, ב - - - באוכלוסייה, אוכלוסיות חלשות, אוכלוסיות מיוחדות, אנחנו מדברים על טיפול טוב ותענוג לעבוד עם העירייה, ואני עובדת כמה שנים וכמה מבצעים.

<נירה שפך: אני גם חייבת לציין את המנהיגות שלקח ראש העיר כאן ופשוט קרא לכל ארגוני החירום, קרא לכולם אל שולחנו, מד"א, כב"א, משטרת ישראל וצה"ל, ובקטע הזה היה יישור של כלל הגורמים פה.

<נירה שפך: ישבנו בשולחן עגול ותיאמנו בינינו ובגלל זה אני חושבת שהמענה הוא יותר טוב כי כולם יודעים ומסונכרנים - - - בקטע הזה אני חייבת לומר - - - לשאלתך, אני לא יכולה לענות על הרבש"צים, כי זה בטיפול משרד הביטחון, זה לא טיפול צה"ל, לכן את זה צריך להפנות לשר הביטחון.

<נירה שפך: אני מכירה את הנושא, אבל אני לא הכתובת ולכן עדיף לא להתערב איפה שלא צריך.

תמר זנדברג: אני מציעה שגם זה בסיכום - - -

מירי רגב: כן, רשמתי.

דוד צור: זה עלה כהצעה לסדר.

דוד צור: לדעתי אני ועמר בר לב העלינו את זה.

דוד צור: זה עלה כבר בשבוע שעבר.

מירי רגב: לא ראיתי שזה אושר.

דוד צור: זהו, אני לא יודע באיזה דיון.

תמר זנדברג: אפרופו המצב הזה?

דוד צור: לא, אפרופו החדירה שהייתה מעזה וההיתקלות שהייתה שם - - -

מירי רגב: אני לא ראיתי שזה אושר, ההצעה לסדר.

מירי רגב: אבל בסדר, בואו נעביר מכתב מסודר.

<נירה שפך: מבחינת בתי הספר, שהעלה כאן ראש העיר.

<נירה שפך: יש חמישה בתי ספר שהוא דיבר עליהם, שהם עומדים בקריטריונים למיגון.

<נירה שפך: זאת אומרת מבחינת ה - - -

מירי רגב: אבל הוא אומר שיש פער.

<נירה שפך: מבחינת קריטריונים של פקע"ר הם עומדים בקריטריונים למיגון.

<נירה שפך: אני מתייחסת לשלושת - - - לנושא של המיגון, קודם הצלת חיים ולנושא השני.

<נירה שפך: מה שעלה בעקבות העבודה שעשו בבית הספר בהעמסת מיגון נפגע בית הספר.

<נירה שפך: זאת אומרת התשתיות, זה מה שאני אומרת, מבחינת מיגון המבנה ממוגן, ההשלכות של המיגון הן הבעיה.

<נירה שפך: היה כאן אלוף פיקוד העורף בסיור, אנחנו מה שנקרא ממליצים, מצטרפים להמלצה לבנייה של ראש העיר, העניין הוא שהתקציב נמצא במשרד החינוך.

<נירה שפך: אנחנו יכולים כגוף מקצועי להצטרף להמלצה הזו.

<נירה שפך: זה לגבי בתי הספר.

<נירה שפך: לגבי הפערים, יש פערים במיגון - - -

<טל טורן: סליחה, רגע, תיקון.

<טל טורן: משרד החינוך נותן 35 מיליון שקל לבניית בתי הספר, המיגון צריך להיות עליכם.

<טל טורן: זה הוויכוח.

<טל טורן: הכסף לבית הספר קיים, המיגון לא קיים.

מירי רגב: נבדוק את העניין הזה.

<נירה שפך: בהינתן תקציב אנחנו נעשה את זה.

<נירה שפך: בנושא המיגון, אני מדברת כרגע על היום, לא על בכלל, יש פערי מיגון שאנחנו מטפלים בהם כדי לאפשר באמת רציפות תפקודית לתושבים בתקופה של חופש.

<נירה שפך: הבריכה שנפתחה ואין שם מיגון, אנחנו מטפלים.

דוד צור: באזור הבריכה, יש להם מקלטים?

<קריאה: יש מיגוניות.

<נירה שפך: גם כיסוי - - - כיוון שכמו שאמרתי מקבלים כאן, כל אזרח יוכל לקבל.

<נירה שפך: גם בזה אנחנו מטפלים ואנחנו - - -

מירי רגב: טוב.

מירי רגב: חברים, אני רוצה לסכם.

מירי רגב: קודם כל אני רוצה לפתוח ולחזק את ידי התושבים וראש עיריית שדרות על העשייה שלו.

מירי רגב: ראשי המועצות של עוטף עזה, תושבי עוטף עזה, שבעצם ביום יום הם אלה שחווים את החוויות הקשות האלה של צבע אדום, את הפחדים, את הפחדים של הילדים ובעצם החוויות הלא פשוטות שהם עוברים ביום יום.

מירי רגב: אני מבקשת לחזק גם את ידי המשרדים השונים שהגיעו לכאן היום.

מירי רגב: אני שומעת גם ממשרד הפנים, משרד האוצר, ששינה את חלק מהתפיסות שלו, המשרד לביטחון פנים, משטרת ישראל, המשרד להגנת הסביבה, בסך הכול משרדים שבאו ופועלים ביום יום וכמובן פיקוד העורף.

מירי רגב: יש מספר פערים שאני מבקשת לבדוק אותם.

מירי רגב: האחד, הפער של 70 מיליון שקלים, מיגון של ארבעת בתי הספר, גם משרד החינוך וגם פיקוד העורף.

מירי רגב: זה שאין תקציב זו לא אמירה.

מירי רגב: בסדר, אין תקציב, עכשיו צריך לראות כיצד מסייעים, כי בסוף שדרות כאן עומדים במרכז העשייה.

מירי רגב: אז אנחנו רואים כמה הם חוטפים רק בשבת האחרונה.

מירי רגב: צריך לראות איך ממגנים את בתי הספר, אבל צריך לפתור את זה.

מירי רגב: בנושא המיגון, אני חושבת שזה הנושא היחידי שעלה, נכון?

מירי רגב: פערי מיגון בבריכות, בעיריות ובמועצות.

מירי רגב: אני חושבת שפיקוד העורף צריך לתת איזה שהוא מענה של מקלט מסוים קרוב לעירייה, שאפשר להתנהל שם.

מירי רגב: אני לא יודעת אם יש מקום כזה, שאפשר להקים חדר מצב כמו באשדוד, שזה באמת דבר מדהים, יש אירוע, יכולים לשבת שמה כולם במשך כמה ימים ולנהל את העיר כולה.

מירי רגב: זה פה.

מירי רגב: אבל אני אומרת, ראש עיר שרוצה לרדת מהעירייה יחד עם הבכירים שלו כדי לקבל החלטות מה עושים ואיך עושים, לפחות צריך איזה שהוא מקלט או מבנה סמוך, גם במועצות עוטף עזה, ואת אותו אזור למגן, כדי ששם יוכלו לקבל מענה.

מירי רגב: אין כוונה עכשיו שזה יהיה איזה מתחם גדול וענק, אבל בהחלט מתחם שיכולים ראש העיר וראש המועצה לתת פתרון נקודתי לעניין שעלה.

מירי רגב: המנכ"ל, עלו עוד נושאים בנושאי המיגון שאני צריכה להתייחס אליהם?

<טל טורן: יש פערי מיגון של מיגוניות, שחסרות ב - - -

<קריאה: זה מטופל.

מירי רגב: זה לא עלה פה.

<טל טורן: זה עלה.

<טל טורן: הבריכה, למשל.

מירי רגב: אבל דיברתי על הבריכה ועל ה - - - לגבי ביטחון פנים.

מירי רגב: אז קודם כל אני מבקשת, לאה, שגם יעבירו לנו את השיטור העירוני, כל מי שהם רוצים והדיון היחידי שנאשר והצבעה זה יהיה שדרות, נחריג את שדרות.

מירי רגב: הדבר השני, מיליון ₪ לטובת טכנולוגיות.

מירי רגב: אני מבקשת תשובה של המשרד לגבי כב"א, אני מבקשת גם מעורבות שלכם, בשטח שהוועדה המחוזית ומשרד הפנים ייתנו לטובת העברת כב"א.

מירי רגב: הדבר הנוסף, אני מבקשת לדעת מה קורה עם המאטצ'ינג, לצמצם את המאטצ'ינג, להחריג בעצם את המאטצ'ינג של שדרות בכל מה שקשור לאבטחת מוסדות.

מירי רגב: אני מבקשת גם לקבל התייחסות מסודרת של המשרד לביטחון פנים.

תמר זנדברג: כולל מועצות אזוריות.

<אבי הלר: רציתי רק משפט אחד, הערה למה שאמרת לגבי תחנת הכיבוי, מירי, לעשות הבחנה בין החלק התכנוני ועצם הפעולה על הקמת התחנה פיזית.

<אבי הלר: אני חושב ששם צריך לא מעט כסף, להקים תחנת כיבוי.

מירי רגב: בסדר, אבל קודם כל שניתן היתר לשטח, הרי יש לנו כבר כמה תחנות כב"א שנבנו ללא היתר ועכשיו עוד ירצו להרוס אותם, כל הכסף שהוציאו.

מירי רגב: אנחנו הרי מכירים את הבירוקרטיה ואיך שזה עובד, קודם כל תסגרו את השטח, ועדה מקומית פה תסגור את כל העניינים מול ועדה מחוזית, אם תוך שבועיים אתם לא רואים התקדמות של העניין, נא להעביר את זה לוועדת הפנים, אנחנו נבדוק איפה זה עומד.

מירי רגב: נושא משרד הפנים.

מירי רגב: בסך הכול אני רואה ששיתוף הפעולה הוא מצוין, מרדכי, וזה טוב.

מירי רגב: שמעתי את זה גם משי חג'ג', אני מקווה שזה גם לגבי כל המועצות בעוטף עזה.

<מרדכי כהן: כולן.

מירי רגב: אני שמחה לשמוע את זה ויישר כוח.

<אבי הלר: בנקודה הקודמת, ההנחיה היא לקדם את זה דרך האוצר, כי זה ששדרות היא לא עיר ספר וצריך למצוא איזה שהוא פתרון זמני זה לא המאטצ'ינג, זו נקודה נוספת.

מירי רגב: תיכף, זה לא קשור אליכם, אבל גם אתם יכולים לעזור בלהוציא מסמך מסודר במשרד האוצר - - -

<אבי הלר: כן, ברור, אני רק רוצה שזה יהיה מאוד ברור.

<אבי הלר: כי זה כבר נעשה, בעצם את פונה למשרד האוצר להוביל מהלך כזה שוב.

מירי רגב: אבל גם אתם יכולים לפנות למשרד האוצר, גם בעניין הביוב וגם בעניין ה - - -

<אבי הלר: אנחנו נעשה את זה.

משה זלמן פייגלין: מירי, אנחנו יכולים להמליץ להכריז כאן מצב חירום?

מירי רגב: לא יודעת.

משה זלמן פייגלין: יכול להיות שיש כאן מצב חירום?

מירי רגב: אין לי מושג והיועץ המשפטי איננו כאן.

<תובל צ'סלר: זה אני.

<תובל צ'סלר: לא, זה הממשלה.

<תובל צ'סלר: הממשלה - - -

מירי רגב: לא, בסדר, אבל האם הוועדה יכולה להמליץ?

מירי רגב: הוועדה תמיד יכולה להמליץ.

משה זלמן פייגלין: אולי אפשר להגיד לממשלה, שהגיע הזמן להכריז - - -

מירי רגב: תיכף נבדוק את זה.

מירי רגב: אני ארשום לי את זה.

דוד צור: אני חושב שצריך לאמץ את ההחלטה הקודמת של מדרגת הביניים.

מירי רגב: אני רוצה דווקא ללכת על מה שחבר הכנסת צור אמר, מדרגת הביניים.

מירי רגב: תיכף נגיע לזה.

דוד צור: כי אחרי זה יש לזה השלכות רוחב שאתה לא רוצה.

מירי רגב: לגבי הוועדה המחוזית, גם לגבי כל ההיבטים של הממ"דים.

מירי רגב: אני מבקשת גם פה לקבל התייחסות כמה שיותר מהר ולנסות לפתור את הבעיה הזאת.

מירי רגב: לגבי המבנים דיברנו.

מירי רגב: לגבי הגדרת ביניים, מדרגת הביניים של הגדרת מצב חירום.

מירי רגב: אני חושבת, לאה, שאנחנו נוציא מכתב גם לראש הממשלה, גם לשר הביטחון, בהתאם להמלצות שניתנו עוד מהוועדות שהקמנו בעניין הסופה, שכן צריך לדבר על מדרגת ביניים.

מירי רגב: אני חושבת שגם טרייבר, או אני לא זוכרת כבר מי ממשרד הביטחון, אימץ את זה, ואני חושבת שצריך לעשות את זה.

מירי רגב: אז צריך לראות איך אנחנו מאמצים מדרגת ביניים.

מירי רגב: אנחנו לא נגיע הרי למצב חירום, לא נגיע שיאפשרו במקרה כזה - - - מצב חירום זה נגזרות והשלכות רוחב מאוד מאוד רחבות, אבל לפחות כן מדרגת ביניים במציאות מהסוג הזה, כדי שהממשלה תיתן ותזרים יותר כספים לאותה עיר או מועצה שנמצאת במצוקה.

<נירה שפך: יש מה שנקרא מצב מיוחד בעורף - - - זו המדרגה הכי - - -

מירי רגב: צריך לראות לאיזה - - -

משה זלמן פייגלין: רק הערה קטנה.

משה זלמן פייגלין: כשאתה מכריז על מצב חירום אתה צריך לפתור אותו.

מירי רגב: נכון.

משה זלמן פייגלין: אז אולי מישהו מפחד במדינה.

מירי רגב: ברור, נו.

מירי רגב: ברור לנו שהעניין הכלכלי הוא עוד דבר שקובע.

מירי רגב: מצב חירום גם לא הוכרז ב'עופרת יצוקה', שהמצב פה היה הרבה יותר חמור, בוודאי גם לא במלחמת לבנון, לא הראשונה ולא השנייה באזורי הצפון.

מירי רגב: צריך להבין שמשבר ואירוע מסוג כזה, יש לו השלכות רוחב מאוד מאוד גדולות, כמובן מבחינה תקציבית ומבחינת כל העורף והמילואים של העורף וצווי 8 לעורף.

מירי רגב: אני לא חושבת שצריך להיכנס למצב חירום, אבל אני כן חושבת שצריך לאמץ את מדרגת הביניים ואת מצבי הביניים ולראות מה נכון לאמץ באירועים מהסוג הזה ואת זה אנחנו נבחן.

מירי רגב: בעניין של פיקוד העורף, רבש"צים.

מירי רגב: אני מבקשת לקבל התייחסות של משרד הביטחון לעניין הקיצוץ ברכזי ביטחון ומדוע זה נעשה.

דוד צור: אולי תזמני אצלך דיון על העניין?

מירי רגב: יש לנו כמה דיונים דחופים שצריך לעשות עד סיום המושב.

מירי רגב: זה לא נראה לי כרגע הדבר הכי - - -

דוד צור: זה מעסיק אותם מאוד.

מירי רגב: חוץ מזה זה דיון לוועדת - - -

דוד צור: ועדת חוץ וביטחון?

מירי רגב: כן.

תמר זנדברג: כיוון שבאנו וכיוון ששמענו שזה צורך - - -

מירי רגב: אני מבקשת לקבל תשובה בעניין הזה של הקיצוץ ברכזי הביטחון.

מירי רגב: אני מקבלת את זה, זה נושא חשוב.

מירי רגב: לקיים דיון, אני לא יודעת, אבל, דוד, גם אם נקיים את זה, אתה תרכז את זה.

מירי רגב: מבחינת תקציבים.

מירי רגב: אני פונה לאוצר, ראש אגף התקציבים, שיבדוק את שחרור הסכומים לשדרות וכל עניין החסמים בשחרור הכספים לשדרות.

מירי רגב: לגבי מה שיקרה בעתיד, זו סוגיה שאנחנו נסגור אותה בחודשיים הקרובים.

תמר זנדברג: שיפוי עובדים.

מירי רגב: שיפוי העובדים, בעניין של צבע אדום.

מירי רגב: גם פה אני מבקשת לשמוע את חוות הדעת של משרד האוצר.

מירי רגב: בעניין של הגנת הסביבה.

מירי רגב: אני חושבת שגם השר להגנת הסביבה יכול לשים פה תקציב.

מירי רגב: צריך לטפל בזה ואני מבקשת לקיים על זה דיון נקודתי במושב הבא.

מירי רגב: בגלל שזה כבר עלה, הסוגיה שאני רוצה לטפל בה, ואני לא רוצה שבאירוע הבא כל העיר הזה תוצף בשפכים ואני לא רוצה להגיד עוד מילים כדי לתאר מה יהיה כאן ומה יוצף כאן בעיר, אז צריך לטפל בזה.

מירי רגב: אני מבקשת על זה לקיים דיון נקודתי עם המשרד להגנת הסביבה ועם מהשרד האוצר, מימון של העניין הזה וטיפול בכל תשתיות הביוב בעיר.

מירי רגב: דרך אגב, אתה הרמת את זה להנחתה וזה בסדר, המשרד להגנת הסביבה.

<גיא סמט: לא, אני חושב שיש עוד שותפים, אבל זה את מחליטה.

מירי רגב: אני מבקשת לקיים דיון נקודתי בעיר שדרות.

מירי רגב: קיבלנו החלטה שאנחנו בוועדת הפנים נקיים מספר דיונים נקודתיים כמו לוד, לדוגמה, שגם הממשלה לקחה החלטה לטפל בלוד באופן נקודתי, על כלל המשרדים.

מירי רגב: אני מבקשת לקיים דיון נקודתי בסוגיית שדרות, לאו דווקא בצל האירוע הזה.

מירי רגב: אנחנו לא נקיים את זה במושב הזה, זה יהיה במושב הבא.

מירי רגב: במושב הזה אנחנו נרצה לשמוע תשובות של כל הגורמים הרלוונטיים והתקדמות.

מירי רגב: שיטור מקומי, ניתן לזה מיד את ההתייחסות.

מירי רגב: זאת אומרת, נושאים נקודתיים, ניתן לזה התייחסות עוד במושב הזה ובמהלך הפגרה כמובן, אבל דיון נקודתי בסוגיית העיר שדרות, כנושא של ועדת הפנים למושב הבא.

מירי רגב: בסוגיית הארנונה, אומר לי כאן העוזר של ראש העיר, הם ביקשו להחזיר את ההנחה בארנונה ל-50%.

מירי רגב: משרד הפנים אמור להעביר התייחסות של זה.

מירי רגב: בכלל סוגיית הארנונה תעלה כדיון די מורחב בוועדת הפנים, על זה שכל עיר מחליטה - - -

<מרדכי כהן: במושב הבא?

מירי רגב: לא יודעת, יכול להיות שנתחיל את הדיון במושב הזה, יש לנו דיון מהיר שדחינו אותו.

<מרדכי כהן: כן, על שיטת החישוב, אבל כללי למושב הבא.

<מרדכי כהן: עכשיו את עושה שיטת חישוב, זה נכון, אבל כללי - - -

מירי רגב: ברור, אבל שיטת חישוב, אתם כבר תיערכו לזה, מרדכי.

מירי רגב: אני מבקשת לבחון את הורדת 50% ארנונה בשדרות.

מירי רגב: תבחן את זה, יש תקציב לשר, עכשיו לקראת סוף שנה, שייתן את זה מהחריגות שלו, מתקציב שר, לטובת העניין הזה.

מירי רגב: בסיכום אני מבקשת להגיד שאני בהחלט חושבת שההחלטה של הממשלה לא לפעול ביד קשה יותר בחמאס, אני חושבת שהיא טעות, ואמרתי את זה גם לראש הממשלה.

מירי רגב: אני חושבת שככל שאנחנו מתמהמהים בתגובה עם יד נחושה בעניין הטרור ככה הלגיטימיות שלנו הבינלאומית תלך ותקטן, ואנחנו יודעים מה עושה לגיטימיות בינלאומית לממשלת ישראל.

מירי רגב: אני חושבת שהיינו צריכים לפעול יותר מהר כדי לנקום חד וחלק את דם שלושת הבנים שנרצחו בצורה כל כך אכזרית וכדי להחזיר את השקט לשדרות.

מירי רגב: לא יכול להיות ברצות החמאס יהיו כאן חיים סדירים וברצות החמאס אנחנו נמצאים בגיהינום בדרום.

מירי רגב: לא, המדינה צריכה להעביר מסר ברור והיא אמרה את זה כשיצאנו מכאן להתנתקות, היא אמרה את זה, 'אנחנו לא נסכים לטרור בדרום', ואנחנו רואים שהאמירות הן איקס והעשייה היא וואי.

מירי רגב: לכן צריך לפעול פה ביד חזקה יותר, בריסוק התשתיות עד כמה שניתן, אני לא אומרת במחיקת התשתיות, אבל בריסוק התשתיות, גם באיו"ש וגם בעזה.

מירי רגב: ובנושא ערביי ישראל, אני אומרת כאן לנציג המשטרה.

מירי רגב: אנחנו נקיים דיון נקודתי בעניין ערביי ישראל.

מירי רגב: ההתפרעויות של ערביי ישראל והמצב מול ערביי ישראל הוא בלתי אפשרי.

מירי רגב: המדינה והממשלה צריכה לקבל החלטות כיצד היא פוגעת בבטן הרכה של אותם אזרחי מדינה שהם לא מבינים שקודם כל הם אזרחי חוק והם צריכים לפעול על פי החוק.

מירי רגב: כל מי שפועל כהסתה כנגד מדינת ישראל, בקריאה להמשך החטיפות, זה מהלך שלא יכול להיות.

מירי רגב: לכן אני חושבת שהחוקים שאנחנו מביאים, גם לפגוע להם בביטוח לאומי, של כל מה שקשור לילדים, וגם בחינה של שלילת האזרחות היא אמירה נכונה.

מירי רגב: אני יודעת שהשר קיבל גם את ה - - -

תמר זנדברג: למי שלילת אזרחות?

תמר זנדברג: מה, סליחה, מה זה קשור?

מירי רגב: אני אומרת, ערביי ישראל שלוקחים חלק בפעילות טרור, לא יכולים לעבור לסדר היום.

תמר זנדברג: כל מי שלוקח חלק בפעילות טרור ואלימות, כולל יהודים, כולל דרך אגב מנהיגי ציבור או שרים בממשלה שעסוקים בהסתה - - -

מירי רגב: כולל יהודים, אבל משום שזה רק ערבים - - -

תמר זנדברג: אבל שלילת אזרחות לאזרחי המדינה?

תמר זנדברג: לאן הגענו?

מירי רגב: תמר זנדברג, שלילת אזרחות לערביי ישראל שפועלים בטרור נגד המדינה.

מירי רגב: חד וחלק.

תמר זנדברג: מירי, הדברים שלך - - -

מירי רגב: המהלך הזה לא יכול להמשיך.

תמר זנדברג: אי אפשר לשמוע - - - תשמעי, את לא יכולה פה בישיבת ועדה לשבת ולקרוא לשלילת אזרחות של אזרחי המדינה.

מירי רגב: בהחלט יכולה.

מירי רגב: בהחלט יכולה.

תמר זנדברג: הדברים שאת אומרת במדינות אירופה נשמעות כמו הימין ההזוי שלא נכנסת לפרלמנטים.

מירי רגב: אני חושבת שהתפקיד של הוועדה הזאת - - -

דוד צור: מה לגבי המקלטים?

דוד צור: אפשר לחזור למקלט רגע?

תמר זנדברג: אני לא מבינה, איך הדיון הזה הגיע לשלילת אזרחות לאזרחי ישראל?

מירי רגב: ולכן משטרת ישראל תבואו ותציג - - -

משה זלמן פייגלין: מה לא הגיוני בכך שמי שמתנגד למדינה תישלל אזרחותו?

מירי רגב: תבוא ותציג את הטיפול בהתפרעויות של - - -

תמר זנדברג: כמו שאתם יודעים, התפרעויות, רצח ומעשי טרור יש מכל הלאומים ומכל הצדדים, גם כאלה שהם שייכים למגזר שלכם.

מירי רגב: חד וחלק, אבל משום שכרגע אנחנו רואים את מי שמשפיע על הטרור, שזה ערביי ישראל, ואדי ערה ומזרח ירושלים, לכן צריך לתת תיקון נקודתי לגבי - - -

תמר זנדברג: דווקא במזרח ירושלים אני שומעת דברים חמורים מאוד שבאו ממזרח ירושלים.

מירי רגב: נכון, במזרח ירושלים הם זורקים אבנים ולכן נביא את הצעת החוק שאבן - - -

תמר זנדברג: ושורפים אנשים בחיים.

מירי רגב: שאבן זה בדיוק כמו בקת"ב וזה טרור.

מירי רגב: משטרת ישראל - - -

תמר זנדברג: ולשרוף אנשים חיים מה זה?

מירי רגב: לא יודעת מי שורף אנשים חיים, בינתיים מי שרוצח אנשים חיים בצורה כזאת זה ערבים, זה הטרוריסטים.

תמר זנדברג: אז מה את מציעה, עונש קולקטיבי לכל מי שערבי?

מירי רגב: לא, עונש - - -

תמר זנדברג: מי שעשה את פעילות הטרור או האלימות, צריך למצות איתו את הדין במסגרת משפט.

תמר זנדברג: אנחנו במדינה דמוקרטית, לא שוללים את האזרחות ל - - -

משה זלמן פייגלין: ואם זה לאומני, לשלול אזרחות, מה הבעיה?

מירי רגב: עונש נקודתי לכל ערביי ישראל שיצאו בהפגנות.

תמר זנדברג: עונש נקודתי לכל ערביי ישראל?

מירי רגב: לכל ערביי ישראל שיצאו להפגנות והסיתו - - -

דוד צור: בואי נזמין את אנשי שדרות ירושלים שיבואו ל - - -

תמר זנדברג: וככה אנחנו, עם שוחר שלום, שמנסים להחזיר כאן את השקט, נכון?

מירי רגב: מנהלת הוועדה, אנחנו נקיים דיון עם משטרת ומשרד המשפטים, כיצד הם מתמודדים מול ההתפרעות של ערביי ישראל, האם יש כבר עצורים, האם יש כתבי אישום וכיצד אנחנו מתכוונים לטפל מולם?

תמר זנדברג: אני מציעה להוסיף את רצח הנער בשועפט.

תמר זנדברג: גם שם, שבועיים אחרי, אין התקדמות בחקירה.

מירי רגב: אנחנו עוברים כרגע לסיור.

<טל טורן: אנחנו כרגע נמצאים ברחוב הרצל 55, מרכז ההפעלה של שדרות, וגולשים לכיוון כיכר.

<טל טורן: זו כיכר שנבנתה לזכרם של כל נפגעי האיבה בשדרות.

<טל טורן: מולנו נמצאת הכיכר שדיברתי עליה, כיכר נפגעי פעולות איבה.

<טל טורן: (סיור במפעל שנפגע מטיל)

<טל טורן: - - - בהתחלה חשבנו שזה קסאם אחד שנפל פה.

<טל טורן: בשעה 2:00 בלילה גילינו שהוא לא היחיד.

תמר זנדברג: איזה מפעל זה?

<טל טורן: מפעל צבעים.

<טל טורן: קסאם נוסף נפל בתוך המפעל, הוא זה שלמעשה גרם לדליקה.

מירי רגב: הוא שגרם לכל המצב הזה פה?

<טל טורן: נכון, זה לא המפעל היחיד.

<טל טורן: יש עוד מפעלים שנפגעו.

דוד צור: זה חומר דליק.

<טל טורן: זה חומר דליק, ולא רק זה, גם היה מיכל טינר שהתפוצץ, באוויר זו הייתה פטריית האש שראינו.

<טל טורן: אני רוצה להגיד ובאמת לציין לטובה את כיבוי אש שעבדו פה, הגיעו לפה כבאיות גם מראשון ומכל המחוז, כולל מפקד כב"א בכבודו ובעצמו שהגיע לפה וניהל פה את כל האירוע.

<טל טורן: יישר כוח.

דוד צור: הנציב?

<טל טורן: הנציב עצמו.

<טל טורן: זה לא אותם כבאים שחשבנו שהם עושים מנגל ועם הכרס.

<טל טורן: הם עבדו פה חבל על הזמן.

מירי רגב: איפה נפלה הרקטה שהשפיעה על הפיצוץ של כל זה?

<טל טורן: אנחנו ניכנס ונראה פחות או יותר מה קרה שם.

<טל טורן: (סיור בבית ספר)

מירי רגב: אני מבינה שברגע שיש צבע אדום כל בית הספר מגיע לאזור הזה, שזה המתחם הממוגן.

<טל טורן: נכון, אבל מה קרה פה?

<טל טורן: בגלל שמיגנו אותו יש לו נזקים בשוטף מה שנקרא, נזילות מים, יונים.

<טל טורן: אז שמו לנו רשת.

<טל טורן: הרשת הזאת לא מאפשרת, לא לפתוח חלונות - - - אנחנו לא קיבלנו את זה, אנחנו ביקשנו להפסיק, יש פה יונים, יש פה קיני יונים, יש פה פגר של יונים, ילדים לא יכולים ללמוד.

<טל טורן: אין שום הישג שילד יכול להשיג בבית ספר מהסוג הזה.

<טל טורן: חלונות שאי אפשר לפתוח - - -

מירי רגב: טוב, מה, חדר ממוגן - - -

<טל טורן: לא, אבל אפשר לפתוח גם חדר ממוגן, אבל פה אי אפשר לפתוח ואי אפשר גם לראות החוצה מכיוון שסליחה, זה עם חרא של יונים.

<טל טורן: לא הגיוני, לא רציני.

<טל טורן: אף אחד באזור תל אביב לא היה מוכן שהילד שלו ילמד בבית ספר כזה.

<טל טורן: ושוב, זה היה בית הספר הכי מפואר בשדרות, גם הישגים, 'מדעים אלון' זה נקרא.

<טל טורן: זה היה בית ספר באמת בעל הישגים, היום יש בעיה, גם ההישגים נפגעו.

מירי רגב: כל בתי הספר ממוגנים בדרך הזאת?

<טל טורן: לא.

<טל טורן: חמישה ממוגנים בדרך הזאת.

<נירה שפך: אלה חמישה הראשונים שלא בנו חדש, אלא על הקיים נתנו את הפתרונות.

<נירה שפך: אז מבחינת מיגון בית הספר ממוגן, אומר המנכ"ל של העירייה שהסביבה שנוצרה לאור המיגון לא מאפשרת לתלמידים ללמוד כמו שצריך, עם אווירת למידה, עם יכולת התפתחות.

<נירה שפך: יש כאן תקלות היגייניות, תברואתיות, בעקבות חרא של יונים ומחלות ואוויר וכל הדברים האלה.

<נירה שפך: אם באים לבחון מיגון, כן, ממוגן, האם כך היית רוצה - - -

<טל טורן: אני לא מסכים, זה בהסתייגות.

<טל טורן: גם מהנדס העיר לא מוכן לתת אישור שבית הספר הזה ממוגן.

<טל טורן: הוא לא ממוגן הרמטית.

<נירה שפך: זה כבר ויכוח בין מחלקת מיגון בפיקוד העורף לבין המהנדס.

<טל טורן: מחר מחרתיים מהנדס העיר יכול להחליט 'אני לא פותח את בית הספר הזה', וזו החלטת בג"צ.

<טל טורן: החלטת בג"צ היא לבנות בתי ספר ממוגנים ואנחנו היום לא ניתן אישור שבית הספר הזה ממוגן.

<טל טורן: מהנדס העיר, אני אומר, לא ייתן אישור שבית הספר הזה ממוגן, לא בטוח שנפתח את שנת הלימודים עם בית ספר כזה, אלא אם כן ייתנו פתרון, או הבטחה לפחות שזה זמני.

<קריאה: גם פיקוד העורף לא נותן אישור כתוב שזה ממוגן, הוא אומר בעל פה.

<קריאה: ביקשנו אישור כתוב, אף אחד לא נותן אישור כתוב.

<טל טורן: אף אחד לא מוכן לתת.

<קריאה: הוא אומר 'אני מרשה ללמוד פה, הוא מוגן', אבל הוא לא כותב לנו שהוא מאשר.

מירי רגב: הבנתי.

<טל טורן: זה מה שרצינו להראות לך, זו המציאות שבה אנחנו חיים, לצערי הרב.

<טל טורן: שוחרי השלום דואגים לנו.

מירי רגב: אוקיי, אנחנו התרשמנו, היינו גם במפעל, היינו בבית שנפגע פגיעה ישירה, ראינו את הפערים של המיגון.

מירי רגב: אני חושבת שבהחלט הוועדה התרשמה מהביקור הזה, אנחנו נפעל מול המשרדים הרלוונטיים לתקן את אותם ליקויים שאפשר לתקן אותם.

מירי רגב: אנחנו נחזור עכשיו לחדר המצב ואתם תמשיכו בשגרת יומכם.

<טל טורן: תודה רבה.

מירי רגב: תודה רבה.